
Polis ta bolbe canta bingo! 

Droga y placa confisca 
na Weg Rooi Hundo 










DIABIERNA personal di Unit Georganiseerde Crim- 
inaliteit cu ayudo di Flex Team, K-9 y personal di dis- 
trict 2 en conexion cu un investigacion cu ta hiba e 
nomber “Diep”, a haci un entrada hudicial na un per- 
cela na Weg Rooi Hundo. 

Total tabata tin 10 cumprado di droga y 4 habitante di 
dicho parcela cu a wordo deteni. Durante buscamen- 
to den dicho parcela un cantidad di piedra di cocaina, 
cantidad di placa y artefactonan a wordo encontra y 
tuma den beslag. 

Tur persona a wordo aresta y transporta den Van di 
Arrrestatie Team. Segun por a comprende, e person- 
anan a wordo cera na diferente warda. Por lo menos 
un di e detenidonan, a yega di haya su mes envolvi cu 
husticia caba y condena pa violacion pa ley di droga 
(Benta), y tin mas o menos un aña cu el a sali di prizon. 
Polisnan for di aña pasa a bin ta vigilando personanan 
liga na e mundo di droga, principalmente bendedornan 
y por bisa cu diferente a cay caba. Esey a haci tambe, 
segun e expertonan ta bisa, cu durante e ultimo aña tin 
un descasez di droga y esalci a bira mas caro. 

Sobrino di comerciante Chines mata y acusa 

"Wli no a mata y mi no ta complice ,/ 



E homber Pon Sin Fang of Stevie, diabierna tabata den 
Corte hunto cu Jefferson E., kendenan ta envolvi den e 
caso di tiramento fatal na Wayaca riba 13 di september 
2016. 

E principal acusacion contra e dosnan aki ta cu nan ta 
wordo acusa di ta envolvi den asesinato; sino cu a tira 
un hende mata cu un pistol, unda cu e meta tabata pa 
comete un atraco.; complice di tiramento mata; robo cu 
violencia cu morto como consecuencia y na di dos luga 
nan ta wordo acusa di a purba mata tambe e tata y su 
yiu homber. 

Diabierna durante henter tratamento di e caso Stevie a 
keda persisti cu e no a planea ni tabata sa kico ta inten- 
cion di Jefferson. Unico cos cu e por bisa ta cu e dia ey su 
empleado, manera semper, a pidie un lift y e biaha’ki el a 
pidie bah’e den area di Wayaca. “Mi a bah’e y mi a bay 
busca mi yiunan na scol.” Pero un rato despues Jefferson 
ta bolbe yama pa buslce pero na Angochi, banda di un 
primo di dje cu yama Fernando. “E tabata tur sushi na 
santo. E1 a papia algo di a haya un pa planta marihuana. 
Mi a pensa cu ta p’esey e tabata tur sushi. Mi a bah’e na 
su cas y despues a hiba mi yiunan cas.” 


E1 a sigui splica cu e mester a bay San Nicolas pa recoge 
un freezer di dje y a pasa busk’e pa compañ’e. Ta na ca- 
minda, segun e acusado aki, Jefferson a cont’e lolce cu a 
pasa di e atraco. Y cu e homber a bis’e cu si e conta algo, 
e lo tir’e tambe mescos cu el a tira e tanta. 

Nan a sigui pa San Nicolas, pero e freezer no tabata cla. 
Y di buelta el a pasa cumpra pleister pa e herida di Jeffer- 
son, kende despues a pidie bay banda di Palo Marga pa 
deshaci di e evidencianan. E siguiente dia su empleado 
a bis’e pa busk’e pa bay traha “pa mustra cu tur cos ta 
normal”. “Mi tabatin miedo di dje, mi a sinti cu mi bida 
tabata core peligro. E tabata blo hari y bati man den auto 
ora cu e tabata conta kico a pasa. Mi no a planea e cos 
alci y mi no ta complice.” E1 a sigui splica cu e tie-wrap 
cu Jefferson a uza ta material cu e ta uza den su trabou y 
a cumpra nan for di luna di juni. 

“Mi relacion cu Jefferson ta manera di un tata cu yiu. Foi 
su 14 aña e traha cu mi,” el a conta. EL a bisa ademas, no 
ta berdad cu el a duna placa pa e arma. “Mi no tin nada 
di haber cu lolce a pasa,” el a duna di conoce. 

RAPPORT PROFESIONALNAN 

Den e caso aki diferente rapport a wordo traha di e dos 
acusadonan, di reclassering, psychiatra y psychologo. 
Den e caso di Po Sing Fang Psychologo ta bisa cu no tin 
indicacion cu e tin un problema mental. Den caso cu 
e wordo haya culpabel y condena, e lo mester haya un 
tratamento pa reflexiona riba lolce el a haci. 

Pa lolce te Jefferson a profesional a bisa cu e ta un per- 
sona cu basta problema, cu por ta contradictorio si mira 
cu el a finalisa scol como e miho graduado. E ta sufri di 
ADHD y tin un “anti sociale persoonlijkheid stoornis” y 
e dosnan alci den combinacion cu su uzo di marihuana 
ta pone perde tin biaha y cu e no ta pensa logico. Si e no 
haya tratamento, tin chens grandi cu den futuro e por 
haci mesun cos atrobe. Pesey nan ta conseha pa na mo- 
mento di duna castigo, dun’e un parti condicional mas 
grandi posibel, cu tempo di prueba pa e no cay bek. E 
mes ta bisa cu Stevie tabata su heroe y e mester a yud’e. 
Dia 23 di maart den oranan di merdia lo tin sentencia 
den e caso alci. 

Parlamentario Robert Candelaria 


Gobierno duna daridad riba 
cantidad di hende cu a bay 
y cuanto a ser poni bek 



áá 


GOBIERNO di 

Prome Minister 
Wever Croes for 
di inicio cu su 
gobierno kier 
traha den un 
forma transpar- 
ente, den un for- 
ma integro y a base di 
esaki, miembro di fraccion di AVP, sr Rob- 
ert Candelaria, ta mustra cu e ta spera cu 
e pensamento aki di Gobierno, ta nifica 
cu preguntanan cu lo wordo haci pa Par- 
lamentarionan di oposicion, lo ricibi debi 
atencion y cu e preguntanan aki lo wordo 
contesta. 

Sigur ora cu ta trata asuntonan crucial 
manera finansa publico pa con ta trata em- 
pleadonan den gobierno. 

“Ultimo tempo tin diferente indicacion di 
hendenan cu ta wordo kita for di trabou, 
entre nan algun cu ta den e luz cu nan a bin 
cu e gobierno prome y tin cu bay cu e gobi- 
erno, pero tin otronan cu nos no por pone 
e link aki y e nivel di hendenan cu ta wordo 
kita di servicio, ta di e nivel mas abou den 
un organisacion te na nivel di directornan. 
Nos por tuma nota cu gobierno a bisa dife- 
rente cos cu nan kier haci otro, un di nan 
cual nos a papia na hopi ocasion ariba, esta 
di baha e cantidad di Ministernan, ldta co- 
ordinadornan di e gobierno anterior y mo- 
tibo tras di esaki di e actual gobierno, ta pa 
baha gastonan y drecha finansa publico. 
Esaki tabata e pilar di lolce gobierno di 
coalicion nobo tabata insisti ariba como e 
forma principal pa drecha finansa publico. 
Sinembargo loke nos ta mirando ta cu ber- 
dad a cumpli parcialmente cu esaki, ca- 
minda ta kitando coordinadornan pero e 
cantidad di ministeri manera tur hende sa, 


no a bira 7 pero ta 8 pero lolce por mira 
tambe mas y mas, cu ta poniendo hende- 
nan bek como coordinador y e cantidad 
di hendenan cu ta wordo poni, parce di ta 
hopi grandi. 

No solamente den Cocolishi pero den otro 
departamentonan di gobierno, nos ta hay- 
ando indicacion cu e cantidad ta creciendo 
y creciendo tur dia. Mirando cu tin indica- 
cion cu kier a kita hende pa baha gasto pero 
awor ta poniendo hende bek, e ta lanta hopi 
duda y pregunta y mi kier a haci uzo di mi 
autoridad cu ley ta duna nos como Parla- 
mentario, pa haci algun pregunta na gobier- 
no pa haya aclaracion, splicacion, motiva- 
cion y tambe cu si tin indiacion cu cosnan 
tabata bayendo robes y tin crecemento des- 
cabeya, cu gobierno lo sa di stop esaki y 
coregi esaki ya cu esaki ta un promesa cu 
gobierno a haci na pueblo. 

Esta cu cada Minister ta haya menos coor- 
dinador, ta haya un grupo chikito pa traha 
cune como su conseheronan pa drecha fi- 
nansa publico, cu ta algo cu e gobierno ac- 
tual a insisti riba dje cu ta su preocupacion 
mas grandi, 

Den cuadro di esaki mi dirigi un serie di 23 
pregunta na Minister Presidente pero mi lo 
atende algun di esakinan pa asina pueblo 
por tin un idea di kico ta e preguntanan cu 
mi persona a haci na nomber di fraccion 
di AVP. Asina nos por haya un bista di e 
hendenan cu ta wordo tuma den servicio di 
gobierno, si ta un persona, un compania, si 
ta abogado, si ta consultant, cuanto nan ta. 
Ald algun di e preguntanan cu mi a dirigi na 
Prome Minister: 

Cuanto persona gobierno a tuma 
den servicio desde cu gobierno ta na man- 
do y esaki ta di personanan riba tur nivel, 
den cual funcion pa haya un bista si ta den 


departamento, si ta den Cocolishi, si ta 
consehero di minister, chauffeur, hende di 
limpiesa of administracion 

Kico ta duracion di contractnan di 
trabou cu a wordo duna, y kico ta gastonan 
di salario y beneficionan cu a wordo duna 
na empleadonan nobo. Motibo di e pre- 
gunta ki ta cu gobierno nobo a bisa cu e ta 
bay baha personeelbestand di gobierno pa 
baha gastonan di gobierno pa yega na un 
miho finansa publico 

Cuanto management team a wordo 
institui y na cua servicio di gobierno. Si ta 
kita un diensthoofd of ta pone un banda 
y ta pone dos of tres hende na su luga, ta 
bay tin tres of cuater salario pa paga y ta 
bay tin un situacion cu no ta tur manage- 
ment team lo logra nan meta di drecha un 
situacion of coregi cosnan robes. Mas bien 
esaki ta mustra riba promesa di campaña a 
haci cierto palabracion y awor nos lder sa 
cuanto tin awo. 

Cuanto hende tin den cada manage- 
ment tin, sea ta un, dos of tres, nos kier 
haya un bista riba esaki y cuanto di nan ta- 
bata den servicio di gobierno caba y cuanto 
ta nobo y den ki schaal a pone nan. 

Kico ta gastonan cu a wordo haci 
caba na oficina di abogadonan a base di 
cantidad di caso cu ultimo tempo a bay 
Corte y hopi di nan gobierno no a gana 
pero abogado nan costo si a keda acumula 
y nos kier haya un bista di e gastonan ald y 
cuanto nan ta. Mesun cos cu consultant ya 
cu tur gobierno tin mester di nan pero nos 
kier haya bista riba cuanto placa a bay caba 
pa abogado y consultantnan. 

Nos ta spera cu pronto nos haya contesta 
riba e preguntanan aki pa nos comparti cu 
pueblo y nos ta spera cu lo no bin medida- 
y otro cosnan pa facilita grupo di hende cu 
ta creciendo den gobierno pero cu pueblo 
tin cu paga pa esaki. 

No ta pueblo tin cu sufri pa un gobierno 
cu ta pone hende den servicio a base di 
promesa haci caminda ta pueblo tin cu 
paga esald,” Parlamentario Robert Cande- 
laria a trece dilanti. 

Debi na demanda grandi 

Vacuna di keintura geel a caba na Aruba 


SIMAN pasa Departamento di Salud Publico a anun- 
cia cu entrante 1 di maart lo cuminsa controla tur turista 
cu ta procedente di paisnan endemico pa keintura geel 
riba nan prueba di vacunacion. 

Despues di e anuncio aki seccion di Malesanan Conta- 
gioso a ricibi hopi hende cu a bin busca e vacuna preven- 
tivamente. E cantidad substancial di persona cu a acudi 
no por a wordo premira mirando cu añanan anterior e 
demanda pa e vacuna aki bou di nos residentenan no 
tabata asina halto. 

Seccion di Malesanan Contagioso mirando e demanda 
grandi a conclui cu ta bay tin mester mas vacuna y a 
cuminsa tuma contacto mes ora cu Organisacionan In- 
ternacional di Salud y tambe cu paisnan den Caribe son- 
deando e posibilidad pa cumpra mas vacuna, pero lam- 
entablemente no a logra esaki riba termino corto. 


E vacuna contra keintura geel no ta uno facil pa haya 
debi na e diferente epidemianan cu tin. Esaki ta haci cu e 
proceso pa haya e vacuna belc na Aruba lo tarda 3 siman. 
Ta premira cu mas tarda fin di maart of poco mas trem- 
pan lo tin e vacuna disponibel atrobe. Manera cu nos tin 
e vacuna nos lo informa comunidad riba esaki. 

Seccion di Malesanan Contagios ta conseha tur persona 
cu ta bay biaha pa paisnan unda cu tin keintura geel pa 
proteha nan mes door di uza repelente contra sangura 
regularmente y bisti paña cu manga y pia largo y si na bo 
regreso bo presenta sintoma di keintura acudi cerca bo 
dokter di cas mas pronto posibel. 

Pa mas informacion por tuma contacto cu seccion di 
Malesanan Contagioso di Departamento di Salud Pu- 
blico na 522-4200. 


Ambulance y Polis a 
yuda dama depresivo 


DLASABRA algo prome cu 2’or y mey di 
marduga, un patruya di polis ta wordo man- 
da cu urgencia den Hubadastraat pa motibo 
cu gritonan di auxilio tabata wordo scucha 
den e Rooi cu ta pasa den Hubadastraat. 

Na yegada e polisnan ta logra topa un dama, 
kende tabata den un estado hopi depresivo, 
polis na su turno ta pidi mesora pa presencia 
di ambulance, Despues cu personal di ambu- 
lance a trata e victima na e sitio a transporte 
pa hospital, pa un tratamento mas avansa. 

Dos turista a bishita bar 
bira burachi y despues a 
wordo atraca y maltrata 

DIADOMINGO pa mas o menos 5 ’or 

y 20 di marduga, durante un control den 
Seroe Colorado, e patruya di San Nicolas 
ta bin topa, na altura di Centro Colorado 
cu dos homber tur na sanger. 

Na prome instante a pensa cu por ta trata 
di dos persona ilegal, pasobra nan tabata 
papia basta bruha y a confundi e agen- 
tenan. Segun nan version, nan a bay bishi- 
ta un bar na San Nicolas y a bebe te bira 
burachi. Ora a yega momento di bay bek 
nan destinacion, nan lo a haya lift cu un 
supuesto taxi, e “taxista” a bisa di lo hiba 
nan unda nan ta hospedando. 

E supuesto taxi sabiendo cu e dos homber- 
nan al<d no ta local y nan tabata burachi 
enbes di a hibanan unda nan ta hospeda na 
Oranjestad, a tuma rumbo di Colony. Se- 
gun e dos victimanan, den e auto lo tabata 
tin mas persona. Den Seroe Colorado, na 
un caminda desconoci pa nan, chauffeur a 
para e auto y eynan ta caminda cu ambos 
homber a wordo seriamente maltrata cu un 
obheto, aparentemente un arma, mayoria 
di e golpinan fuerte tabata na nan cabes, 
lagando ambos tur na sanger atras. 

E victimanan di nacionalidad Mexicano y 
ta traha riba un barco ci ta mara actual- 
mente den waf na Playa. Un di nan a wordo 
trata na Imsan, pero e otro a haya golpinan 
mas fuerte y mester a wordo transporta pa 
Hospital pa un tratamento medico mas 
avansa. 



Otre accidente 
na Sere Pita 



DEN un siman di tempo dos accidente cu basta daño material a 
tuma luga na Sero Pita. Despues di esun di siman pasa diabierna, 
awo diasabra ultimo den oranan di atardi, den careda di 5:50, polis 
ta wordo informa di un accidente cu hende herida na crusada Seroe 
Pita. Mesora un unidad di Santa cruz cu tawata cerca a bay e sitio. 
Tawata trata di un Kia Rio y un Chevrolet Captiva. Segun por a com- 
pronde na e sitio, e Kia tawata bayendo zuid y e Chevrolet Captiva 
a subi e cruzada for di pariba. 

Den e Kia un señora di edad a resulta levemente herida y mester a 
haya tratamento di personal di ambulance. Solo skerpi, segun un 
testigo por a causa cu e chauffeur di e Chevrolet no a pone atencion 
ora ela subi e crusada. 

Parlamentario di Fraccion AVP Robert Candelaria 


Hopi pregunta haci na gobierno 




casa cuna( ^ progreso 

Stichting Casa Cuna Progreso zoekt: 

(Pedagogisch) groepsleidster 

'De jeugd heeft de toekomst, die toekomst moeten we samen maken' 

Stichting Casa Cuna Progreso is een 7x24 uur voorziening voor kinderen van 0 tot en met 6 
jaar die (tijdelijk) niet meer thuis kunnen wonen, bijvoorbeeld vanwege lichamelijk of 
emotionele mishandeling of verwaarlozing, seksueel misbruik of huiselijk geweld. Het doel 
van de stichting is psychische en fysieke zorg bieden aan kinderen van 0 tot en met 6 jaar 
en begeleiding en ondersteuning geven aan hun ouders/familie. 

Stichting Casa Cuna Progreso (SCCP) zoekt een (pedagogisch) groepsleidster met de 
volgende kwaliteiten: 

• Je hebt een MBO-4/HBO opleiding op het gebied van pedagogiek en/of welzijn 

• Je hebt een rijbewijs B en D 

• Je bent flexibel om (nacht)diensten, gedurende het weekend en op feestdagen te 
werken 

• Je kunt je zowel mondeling als schriftelijk goed uitdrukken zowel in het Papiamento, 
als in het Nederlands 

• Je wilt je inzetten voor de professionaliseringslag die gemaakt gaat worden binnen 
Stichting Casa Cuna Progreso 

• Je bent pro-actief, zorgzaam, een goede teamplayer, gedreven en resultaatgericht 

Functie inhoud: 

Als (pedagogisch) groepsleidster werk je op het gebied van de verzorging en de activiteiten 
met de kinderen en waar mogelijk met hun families. Tevens ben je inzetbaar bij ons nieuw 
tienermoederproject. Als groepsleidster maak je deel uit van het team, dat wordt 
aangestuurd door het management team, dat bestaat uit de teamleidsters, de pedagogisch 
coórdinator en de directeur. 

Wat bieden we? 

• Goede salariéring 

• Arbeidsvoorwaarden zijn conform ons CAO 

• Trainingen en cursussen 

• Doorgroeimogelijkheden 

Informatie en aanmelding: 

Uw schriftelijke aanmelding, CV en een kopie van uw diploma’s dient u vóór 20 maart 201 8 
te sturen naar de vice voorzitter van de Stichting Casa Cuna Progreso, dhr. Carlos Albertus, 
Pos Chiquito # 4, Aruba. P.O. Box # 733, Email adres: bpinterfaceaua@setarnet.aw Eventuele 
nadere inlichtingen kunt u inwinnen bij de directeur mevr. Quilin Arends (telefoon 585 71 77 
/ 5853010). E-mail adres: directie@casacuna.awhet 


riba criticanan di CAFT 



DIA 27 di Februari 2018 College Aruba Fi- 
nancieel Toezicht (CAFT) a trece padilanti 
un reaccion na e “Uitvoeringsrapportage” di 
e di 4 trimester di 2017. Den e reaccion alci, 
pero tambe esun prome cu e ultimo, CAFT 
tabata critico riba e “uitvoeringsrapport- 
ages” y e asina yama “tekortnorm” segun e 
Landsverordening Aruba Tijdelijk Financieel 
Toezicht (LAft) den e presupuesto di 2017. 
Dia 9 di Februari 2018 den e Uitvoeringsrap- 
portage di e di 4 trimester di 2017, Gabinete 
Wever-Croes a duna di conoce cu e cantidad 
di FTE a baha cu 129 den e di 4 trimester 
di e aña 2017 den comparacion cu e di 3 
trimester. Segun e reportahe, e cantidad di 
trahado alci cu a bay cas, tabata e person- 
anan den servicio di e gabinete anterior cu 
nan contract di trabou a caba na final di e 
periodo di gobernacion di e gabinete ante- 
rior. Ademas, e reportahe ta indica cu e FTE 
aki tabata compensa cu personal nobo di e 
gabinete Wever-Croes. E impresion cu tin ta 
cu e compensacion aki di esunnan contrata 
ta bastante grandi. 

En busca di un contesta riba e informacion 
aki Robert Candelaria a puntra gobierno, 
via Minister President, diferente pregunta 
riba su maneho di gasto teniendo cuenta cu 
e scarsedad di recursonan disponibel, entre 
otro e nombracion di relativamente hopi 
funcionario nobo y e incumplimento di e 
medidanan di austeridad prometi. 

Homber maltrata cu bat di baseball 




_ 


DIADOMINGO pa mas o menos 11’ or y mey di 
mainta polis ta bay na e veld di Lago Heights, situa pa- 
riba di Oliviere Store. 

E prome informenan cu nan a ricibi tabata bisa cu, un 
persona lo a wordo maltrata cu un bate di baseball. 

E homber cu lo a uza e bate di baseball pa dal e otro 
persona a bandona e sitio, pero esnan presente a nota e 
number di e auto. Polis a logra haya un di e hombernan 
cu lo tabata envolvi den e maltrato, ariba caminda pariba 
di Oliviere y mes ora a detene. 

Mientrastanto ambulance a yega na e veld pa trata e 
victima, kende despues a keda di bay Imsan riba su mes, 
anto ora e caba na IMSAN elo bay warda di San Nicolas 
pa haci un denuncia oficial di maltrato cu arma. 
Durante e detencion polis a kita un Toyota Tercel cu no 
tabata tin su papelnan na ordo. Polis a keda di bay unda 
e otro agresor ta biba. 

Problema den 



Ranchostraat 
ora di control 



Homber maltrata pa 
oranan tira riba caya 

DLADOMINGO algo pasa di 6’or di mainta, 
polis ta haya un informacion cu for di e anochi 
prome lo tin un persona benta riba vloer patras 
di U-wanna Beer y aparentemente e lo a wordo 
maltrata door di un of mas persona. Mesora polis 
ta bay na e sitio. 

Na yegada enberdad nan ta topa cu un homber, e 
homber riba su propio forsa a logra lanta para, ela 
bisa polis cu ela wordo maltrata pero cu awo e ta 
sinti su curpa mas mihor y cu elo bay su cas. 

E homber no tabata desea duna niun keho na po- 
lis y no tabata lcier atencion medico di ambulance. 



DIADOMINGO algo despues di 6’or di mainta, du- 
rante patruya, polisnan a bay haci un control den Ran- 
chostraat, esaki no a cay den bon tera cerca e hendenan 
den e caya aki y nan a cuminsa lanta cu e polisnan y no 
tabata laga nan haci nan trabou manera mester ta, mesora 
e agentenan a cuminsa pidi refuerzo. 

Hopi liher Patruyanan di Santa Cruz, di Noord, Flexteam 
di polis y unidad di K9 a yega mesora na e sitio pa asisti 
nan coleganan di Oranjestad. E hefe di turno di Noord 
tambe a presenta na e sitio. Varios persona a keda deteni 
y tambe un auto a lceda confisca. 

Movecion relampago pa 
alarma di robo den Pricesmart 





& Primito 

Experto den Comehein 
Solucion pa problema di 



fmminga, prpata, kahalaha 
CallToday: 588-4000 
Free termite quotation. 


4i' ^ 



DIASABRA den oranan di marduga, 
despues cu polis a caba di controla un auto 
sospechoso den Pedro Gallegostraat, nan ta 
scucha un alarma bay on, mesora nan ta bay 
direccion di unda e zonido di alarma ta bin 
y nan ta nota cu ta e alarma di Pricesmart a 
bay on. 

Mesora nan ta baha y bay controla full rond 
di e edificio, patras di e edificio nan ta topa 
cu un porta habri y un trapi poni. Un rato 
despues e security tambe ta yega pa haci su 
control, e ta topa cu e polisnan controlando 
riba dak di e edificio. 

E Security a splica e polisnan cu e seccion 
unda e alarma a bay on, ta e parti paden di 
pricesmart. 

Mientras e security guard y e polisnan ta- 
bata controlando, e persona encarga cu yabi 
di Pricesmart ta presenta, e ta habri e porta, 
nan ta controla paden, pero no ta topa cu 
nada particular. 

Draaiboek di medida contra pueblo di Gobierno di JVIEP ta da 

Hasta impuesto riba tips 


NA momento cu po- 
liticonan sinta ocho 
aña den Parlamento 
y no cumpli cu nan 
obligacion como Par- 
lamentario, ta surgi 
un situacion cu locu- 
al ta pasando na e 
momentonan alci ora 
cu nan forma gobier- 
no sin a spera di haci 
esaki. 

Claramente por ripa- 
ra cu despues di 100 
dia di gobernacion, 


Gabinete Wever 
Croes no tin nocion 
kico e tin cu haci of 
con e tin cu cumpli 
cu tur promesa cu a 
ser haci na durante di 
campaña, Parlamen- 
tario Marlon Sneek 
ta mustra. 

“E draaiboek di 
MEP ta cla y mescos 
cu otro draaiboeknan 
cu a wordo traha den 
pasado, ningun ca- 
minda por haya algo 


cu ta na beneficio di 
pueblo y pa partido 
MEP, pueblo ta si- 
nonimo di e palabra 
medida. 

Tur cos ta mustra cu 
e draaiboek ta mus- 
tra cu lo aumenta 
BBO te cu 5% y cu 
BAZV lo aumenta te 
cu 4% mientras cu 
Derecho di Impor- 
tacion, lo subi cu 5% 
adicional mientras cu 
lo aumenta grondbe- 


lasting pa asina trata 
di saca mas placa di 
pueblo pa por gober- 
na. 

Un punto cu ta mas 
serio di henter e 
maneho sin vision aki 
di Gabinete Wever 
Croes ta e indicacion 
cu lo bay introduci 
medida tambe den e 
sector hotelero c’un 
impuesto riba ‘tips’ 
cu trahadonan ta rici- 
bi pa e excelente ser- 
vicio cu nan ta duna 
na bishitantenan. 

Pa miles di trahado 
tips ta algo esencial 
ya cu e ta duna nan 
un tiki mas espacio 
financiero cu nan por 
haci algo mas den cu- 
bri gasto di cas y per- 
sonal y paga algun 
cosnan extra. 

Loke ta fortifica tur 
e puntonan aki ta e 
hecho cu ainda Par- 
lamento no tin infor- 
macion algun di kico 
gobierno ta bay haci, 
no tin un plan di 
maneho di e gobierno 
nobo di mas cu 100 
dia caba y tur lolce 
Prome Minister ta 
haciendo, ta di pone 
maneho financiero di 
nos pais, den man di 
un comision cu ta na 
Aruba pa solamente 


vigila cu ta cumpli cu 
normanan palabra cu 
Gobierno Hulandes 
pa lolce ta reduccion 
di deficit presupues- 
tario. 

E falta di vision, e 
falta di plan di gober- 
nacion ta pone cu 
Prome Minister ta 
mirando den CAFT 
un aliado di goberna- 
cion cu lo determina 
kico lo pasa cu desa- 
royo general di nos 
pais, y cu lo bay af- 
ecta gran parti di nos 
poblacion. 

Ocho aña largo pueb- 
lo di Aruba no a con- 
oce medida, no a 
conoce presion finan- 
ciero manera tabata 
e caso bou gobierno 
di MEP pero awor un 
biaha mas ta sinti cu 
medida ta batiendo 
riba porta, tratando 
di drenta tur cas pa 
asina gobierno haya 
placa cu e tin mester. 
Si nos corda e lema di 
MEP durante di cam- 
paña, cu tabata #sin- 
miedo, awor gobierno 
di MEP ta bati riba 
porta, gritando sin 
miedo pa habri porta 
pa medida cu miedo 
drenta,” Parlamenta- 
rio Marlon Sneek ta 
mustra. 


COMMERCIAL 

REFRIGERATION 

Chauffeur hoben bou influencia 




DIASABRA mainta algo pasa di 8:30 polis y ambu- 
lance a bay Caya Papa Juan Pablo II (antes Rondweg) na 
Dakota, pa un accidente cu hende herida. 

Na yegada di polis nan ta topa cu un BMW y un Hyun- 
dai Tucson. 

Segun agentenan a compronde, e BMW lo a pasa den 
verboden cu velocidad halto y a bay dal tras di e Hyun- 
dai. Debi na e impacto duro ambos chauffeur a resulta 
herida. Personal di ambulance a atende e heridonan na 
e sitio mes. 

Polis a nota cu e chauffeur di e BMW lo a consumi alco- 
hol, a pone supla. Debi cu e test a sali halto el a wordo 
deteni na e sitio y hiba warda di polis. 

Prome Minister y gobierno a pone 
Parlamento practicamente 'buitenspeK 

Awo ta CAFT ta dicidi con presupuesto tin cu bira 



PARLAMENTO di Aruba a sufri 
un sla formal desde cu Gabinete Wev- 
er Croes a dicidi di pone trahamento 
di presupuesto den man di CAFT, cu 
riba su mes ta algo increibel y mues- 
tra di total incapacidad. 

Lider di fraccion di AVP, sr Marlon 
Sneek ta mustra cu practicamente 
Prome Minister Wever Croes y Min- 
ister di Finansa Ruiz-Maduro, a entre- 
ga autonomia financiero na Hulanda, 
algo cu nan mes a acusa gobierno di 
AVP di lo a haci. 

Sr Sneek a mustra riba e declaracion 
di Prome Minister Evelyne Wever 


Croes, kende a confirma na medio- 
nan di comunicacion, cu su gobierno 
tin un asina “plan di rescate” hinca 
den otro cu ta hopi avansa pero no 
cla, y pa sorpresa di tur hende, Pre- 
mier ta informa cu e plan aki a bay 
pa CAFT pa haya nan pensamento y 
conseho riba esaki. 

“Ta algo historico loke ta pasando 
akinan, sigur ora nos ripara con gobi- 
erno ta pone literalmente Parlamento 
un banda, cu aprobacion di e Parla- 
mentarionan cu ta sostene gobierno, 
y ta manda nan plan di presupuesto 
pa CAFT. 

Den un proceso normal y 
manera Constitucion ta pre- 
scribi, concepto di un pre- 
supuesto tin cu yega Parla- 
mento, cu ta e autoridad pa 
controla y haci pregunta riba 
esaki y hasta haci recomen- 
dacionnan pa cambio, prome 
cu e wordo trata den Parla- 
mento como ley. 

Prome Minister Wever Croes 
ta bira e prome lider di un go- 
bierno di pais Aruba, cu a di- 
cidi di pone Constitucion un 


banda, pone Parlamento un banda y 
duna practicamente tur autoridad na 
CAFT, cu en realidad ta un comision 
cu mester supervisa e presupuesto 
DESPUES cu Parlamento aproba es- 
aki, y mira si a cumpli cu tur norma 
stipula pa cu esaki,” Parlamentario 
Marlon Sneek ta mustra. 

E lider di fraccion di AVP a sigui 
mustra cu alci un biaha mas ta resalta 
e incapacidad y falta di conocemento 
di un gobierno di coalicion cu simple- 
mente no tabata prepara pa goberna 
e pais, pero a hinca un combinacion 
den otro pa asina nan por saca probe- 
cha pa nan mes, famia y amigonan. 
“Ta tristo ora cu realisa e decision 
tuma pa Prome Minister Wever 
Croes, kende despues di a forma su 
gobierno, a declara cu porfin Parla- 
mento lo haya su balor bek, cu por- 
fin Parlamento lo wordo respeta pa 
gobierno pero awor ta bira converti 
Parlamento den algo cu simplemente 
ta un participante sin bos den presu- 
puesto di e pais. 

Ta mas cu claro cu na momento CAFT 
defini con e presupuesto tin cu bira, 
cu un serie di medida cu nan tin hopi 
aña ta anhelando pa introduci y awor 
a haya un gobierno cu ta dispuesto 
pa tuma medida contra pueblo, Par- 
lamento su rol den tratamento di e 
presupuesto alci ya simplemente no 
tin balor y esaki por bira un reunion 
conoci como ‘hammerstuk,’ ya cu no 
tin nada di discuti, nada di analisa 
ya cu ta CAFT su presupuesto y e lo 
aproba esaki na final di cuenta,” Par- 
lamentario Marlon Sneelc a declara. 


Ta Busca 


Un persona pa haci oficina 
limpi 2 biaha pa siman, 
Dialuna y Diahuebs 
8am - llam 

Interesado por yama na 
583-1400 di 8am - 12am 

ATA a tene su prome reunion cu comision 
di turismo di Pnrlnmento nobo 

RECIEN, e prome reunion entre e Comision di Tur- 
ismo di Parlamento y Aruba Tourism Authority a tuma 
luga, esaki riba invitacion di Comision di Turismo di Par- 
lamento cu kier a pasa riba diferente topico. 

E reunion cu directiva di A.T.A. a tuma luga na nan pro- 
pio sede y aki a repasa ampliamente topiconan mane- 
ra resultadonan di 2017, proyeccion y obhetivonan pa 
2018, strategia en general. Tambe a pasa riba resultado 
financiero proyecta pa 2017 y presupuesto pa 2018. 
A.T.A. a tuma e oportunidad pa tambe amplia riba dos 
proyecto clave; ‘Business Plan’ di A.T.A. pa 2018-2021 
y e plan pa desaroyo di producto turistico ‘Cu Mira pa 
Futuro’. 

Presente na e reunion aki tabata Parlamentarionan miem- 
bro di e comision, como tambe algun ‘toehoorder’; Setty 
Yarzagaray-Christiaans, kende ta presidente e comis- 
ion, Richard Arends, Michael Lampe, Rocco Tjon, Endy 
Croes, Jennifer Arends-Reyes, y Mervin Wyatt-Ras. Adi- 
cional na e miembronan di e Comision di Turismo, a 


conta cu presencia di otro miembronan di Parlamento 
manera Sue-Ann Ras, Ricardo Croes, Hendrik Tevreden 
y Shailiny Tromp-Lee. Como griffier di e comision tawa- 
ta presente Julie Franken-Thode. 

Oficina di Turismo ta complaci pa e manera con e en- 
cuentro aki a cana, caminda tur miembro a demostra un 
interes grandi pa e informacion cu a trece dilanti. A.T.A. 
a presenta e Indicadornan Principal a base di cual ta midi 
turismo na nivel nacional cu ta inclui e cantidad total 
di turista cu a bishita Aruba, Tourism Receipts, RevPar 
y cantidad di turista cu a bishita cu barco. A mustra e 
crecemento averahe anual di cada un di e indicadornan 
aki. 

A bin preguntanan dilanti riba, entre otro, kico cada Dol- 
lar cu ta inverti den mercadeo di nos isla ta trece belc 
pa nos economia. Aki, CEO di A.T.A. Ronella Tjin As- 
joe-Croes a splica cu pa cada 1 Florin cu ta inverti den 
mercadeo, un total di AWG 101.- ta drenta bek den nos 
economia como gasto di parti di bishitantenan stay-over. 

Sigui na pagina 15 > 

Ademas a wordo discuti cu den 2017 e indice di ocupa- 
cion tabata di 84.6% cual tabata 4.7 punto mas halto 
den comparacion cu e aña anterior, y cual tabata esun 
mas halto den Caribe. Durante 2017, e meta pa aumen- 
to di turista crucero tabata originalmente 5%, pero en 
realidad a conoce un crecemento di 20%; mientras cu 
e grado di satisfaccion cu ta ser midi mensualmente, ta 
core den e 80% y 90%. 

Clave tabata e hecho cu aunke cu bishitantenan di Ven- 
ezuela a baha, otro mercadonan por lo general ta mustra 
adelanto y esaki ta inclui Merca cu a subi fuertemente 
aña pasa y ta proyecta pa sigui mustra un bon desaroyo 
den 2018. Tur esaki ta resulta den entrada pa pais Aruba 


cu lo surpasa e meta poni di 1% crecemento na 2017. 
Proyeccion ta indica cu esalci lo por cera cu un minimo di 
crecemento di 5%. Pues e bahada den cantidad di bishi- 
tante di Venezuela a ser compensa en grande pa otro 
mercadonan, y no a afecta entrada pa pais Aruba. 

Tambe a subraya e importancia den inversion den nos 
producto turistico. E plan di accion di ‘Cu Mira pa Fu- 
turo’ ta contene tur paso clave pa ser sigui y aki a enfoca 
riba e hecho cu e plan alci mester wordi adopta na un 
manera integral pa asina sigura cu Aruba su turismo ta 
desaroya na un manera duradero. 

A.T.A. ta gradici pa e interes grandi den diferente ma- 
teria cu a inclui aspectonan di siguridad, desaroyo rond 
di Venezuela, aspectonan di empuhe riba area cultural y 
deportivo, acomodacionnan riba nos isla y varios mas. 
A.T.A. a indica cu a base anual Parlamento a bin ta ricibi 
dos documento clave di A.T.A., esta e Rapport Anual y 
e Presupuesto di A.T.A. Ald a indica cu a bira un cus- 
tumber pa reuni separa cu e comision pa elabora riba e 
dos documentonan importante aki. A.T.A. ta aprecia e 
oportunidad y incluso for di e reunion aki a acorda cu 
lo desea di reuni riba diferente topico cu ta inclui un 
investigacion amplio tratando efectividad di mercadeo 
di Aruba. A.T.A. a gradici e invitacion y e tempo di e 
Comision di Turismo di Parlamento y invitadonan. 

Segun MEP: 

Awor cu e cifra di deficit 2017 ta 
conoci, politiconan di AVP di berguensa 
mester hinca nan cara bou tera 


Deficit Gabinete Oduber 

Deficit Gabinete Eman 

2002 

-72.9 

2010 

-188.6 

2003 

172.4 

2011 

-325.2 

2004 

-353.6 

2012 

-443.3 

2005 

-125.6 

2013 

-332.8 

2006 

-119.5 

2014 

-405.8 

2007 

-71.4 

2015 

-184.6 

2008 

51.4 

2016 

-177.3 

2009 

-163.1 

2017 

-137.3 

TOTAL 

(xiuLu. Af.) -682,3 

TOTAL 

(xiulu.Af.) -2194.9 

Aveiahe 

-85.3 

Averahe 

-274.4 


SIMAN pasa 27 di februari 2018, e carta di CFT rela- 
ciona cu e di cuater uitvoeringsrapportage 2017 a bira 
conoci pa henter comunidad. Cu e reportahe aki tambe 
un y tur por a haya un bista con halto e deficit financiero 
pa 2017 a resulta y cual deficit ta cay completamente pa 
responsabilidad di e gobierno di AVP. Den un forma cla 
y raspa CAFT a conclui cu e deficit 2017 a yega te na 
-137.3 miyon florin! 

Cu esaki tambe tur e fata morgana cu e politiconan di 
AVP a crea, esta cu e deficit 2017 lo bay ta solamente 
-25 miyon florin a wordo desbarata completamente pa 
CAFT. Ta di spera cu awor si e politiconan aki lo bolbe 
bek na realidad y realisa cu nan politica barata y men- 
tiroso pa defende e maneho financiero mediocre di nan 
gobierno a resulta den un decepcion total pa e pueblo 
Arubano. 

Triplificacion di deficit 

Sinembargo, awor cu e deficit di 2017 ta conoci oficial- 
mente lo ta bon pa haci un comparacion di e deficit- 
nan, tanto durante 2002-2009 (Gabinete Oduber) como 
2010-2017 (Gabinete Eman) p’asina pueblo mes haya 
un bista cla con iresponsabel e gobierno di AVP a mane- 
ha e pais aki durante e ultimo 8 añanan. Den e tabel ad- 
hunto nos por mira cu Gabinete Oduber a crea un deficit 
total di -682.3 miyon florin y cu un averahe di -85.3 
miyon pa aña. Y awor e desaster mes mes ta bini: Gabi- 
nete Eman a crea un deficit total di -2194.9 miyon (-2.2 
Biyon) florin y cu un averahe di -274.4 miyon florin pa 


aña. Pues segun averahe Gabinete Eman a mas cu tripli- 
fica e deficit di nos pais. Si esalci no ta un maneho finan- 
ciero desastroso, ta con otro lo mester yama esaki anto? 
Tambe mester conclui cu e deficit total di 2.2 Biyon flo- 
rin crea pa Gabinete Eman ta cuadra completamemente 
cu e redoblacion di nos debe nacional cu a crece for di 
2.1 Biyon florin na 2009 te na 4.2 Biyon florin na 2017. 
Anto ainda bo ta haya un sra. Mervin Wyatt-Ras - un ex 
parlamentario di MEP kende ta hopi bon na altura con 
MEP a goberna e pais aki durante 2001/2009 - a declara 
recientemente cu e gobierno actual “falta di conocemen- 
to con mester goberna nos pais”. Ta di e forma desastroso 
aki e kiermen cu su partido AVP tin tur e conocemento 
pa goberna un pais? 

Surplus na 2003 y 2008 

Pues lo ta bon pa e marionetanan den fraccion di AVP 
reflexiona riba e cifranan den e tabel presenta y mira pa 
nan mes tambe cu e unico gobierno cu a crea surplus 
financiero na dos ocasion, esta na 2003 y 2008 tabata 
Gabinete Oduber y cu e gobierno di AVP mes despues di 
tabata 8 aña den gobernacion na ningun momento por 
a logra sikiera crea pa un vez un surplus den nos finansa 
publico. 

Finalmente, ta un berguensa hopi grandi cu te ainda e 
politiconan di AVP cu supuestamente ta carga tur titulo 
universitario na mundo ta mustra tur dia nan incapaci- 
dad pa analisa y interpreta cifranan financiero y ta sigui 
defende e maldad cu nan gobierno a haci cu e pueblo 
Arubano. 

Y riba dje tur dia nan ta cana rond cu nan cara falso 
instigando y venenando mente di pueblo cu e gobierno 
actual no sa con pa maneha e pais aki y cu e gobierno lo 
bin cu medida, siendo cu tabata e gobierno di AVP mes 
cu a tuma un hala di medida durante nan gobernacion 
y cu a crea e pobresa alarmente den e pais aki. Pues par- 
tido AVP ta sinonimo na pobresa pa pueblo y rilceza pa 
nan mes! 

YMCA cu cambionan pa aña escolar 201 8-201 9 

Mayornan tin cu re inscribi participante prome cu 29 di juni 



YMCA ta informa e pueblo di Aruba en general y e 
participantenan di YMCA cu p’e aña venidero nan lo 
bin cambio p’e aña escolar nobo 2018-2019. YMCA tin 
e programa di Y’s Care, cual ta un programa despues di 
scol, unda ta haci diferente actividad cu e muchanan. 
YMCA tin e procedura anual cu e participantenan activo 
ta roll over den e aña escolar nobo, pero desde 2018- 
2019 lo bin cambio den esaki. 


Directora di YMCA, Rachel Croes, a expresa p’e mayor- 
nan ta hopi atento p’e proceduranan nobo. E mayornan 
lo tin cu bay entrega un formulario di re inscripcion di 
e mucha y esaki lo yuda e parti interno di YMCA pa tin 
informacion mas actualisa di e mucha. Tambe esaki lo 
yuda nan pa tin un miho control riba e parti di adminis- 
tracion di e programa. Ta importante p’e mayornan tene 
na cuenta cu formulario di re inscripcion mester ta en- 
trega prome cu dia 29 di Juni 2018. Si no entrega e for- 
mulario alci e yiu no lo tin un luga reserva p’e aña escolar 
2018-2019. Esaki ta nifica cu pa mayornan cu ta desea 
drenta e programa di Y’s Care pa e aña escolar nobo pa 
asina nan tambe tin e oportunidad y e lista di espera ta 
bira menos. Na e momentonan aki tin hopi mayor ta 
wardando pa un periodo largo pa por haya un cupo den 
e programa. 


Cu e sistema nobo aki, YMCA lo bay tin miho control 
y nan lo bay tin e oportunidad di brinda mas mucha un 
den e programa. 

Tambe e cambionan ta encera cu YMCA lo ta mas estric- 
to cu ‘deadline’, cual lo yuda e administracion interno 
di YMCA. Asina aki e organisacion por brinda e ayudo 
na esunnan cu mester. E deadline mensual ta dia 5 di 
cada luna pa por haci e pago, di cual ta un cambio hopi 
importante p’e mayornan. ‘Alabes e ta un alivio pa may- 
ornan cu nos ta bin cu un procedura, cu nos ta ofrece un 
descuento”, Rachel Croes a expresa. Na e momentonan 
aki nan no tin esaki pero desde aña escolar 2018-2019 
e mayornan por scoge pa paga mensual of 1 biaha pa 
aña. Esunnan cu scoge pa paga 1 solo biaha pa aña nan 
ta ricibi un descuento di 30%, si scoge pa paga 2 biaha 
pa aña ta ricibi un descuento di 20% y scoge pa paga pa 
kwartaal cu ta cada 3 luna nan ta haya 10%. 

E mayor di participantenan existente lo bay ricibi via e 
mucha un palcete di informacion y regla di e aña esco- 
lar nobo, unda cu tur informacion ta stipula, tur dead- 
line y formulario. Mayornan cu no tin yiu cu ta den Y’s 
Care, por pasa na YMCA Dakota of YMCA San Nicolas 
pa ricibi e informacionnan necesario, e formulario, pero 
muy pronto lo por ricibi tur informacion riba e website 
www.arubaymca.com. 

Un otro cambio cu lo bay bin p’e aña escolar nobo ta e 
sistema di busca e muchanan. Ta haci esaki p’e siguridad 
di e mucha, unda lo enfoca riba e polisa di siguridad. 
E mayornan lo tin cu pasa na balie y indica cu nan ta 
busca nan yiu, di cual e boluntarionan mes lo trece e 
muchanan. 

Rachel Croes a expresa cu nan ta haci esalci pa asina pre- 
veni cu personanan desconoci por bin bisa cu nan ta fa- 
miliar di e mucha y esey no ta e caso. Ora di inscribi e 
muchanan, mayornan lo mester duna nomber di 3 otro 
persona cu tin e derecho pa busca e mucha. Si un di e 3 
personanan aki pasa pasobra e mayornan no por, e per- 
sona mester identifica su mes. Ta importante p’e mayor- 
nan lesa e pakete di informacion pa asina ta na altura di 
tur e cambionan cu YMCA lo tin p’e Y’s Care. 

Segun Parlamentario Endy Croes, Hulanda tambe 
ta culpabel di e situacion ffinanciero na Aruba 

"Nos ta pidi CAFT y Hulanda tempo y no placa paso nan tambe ta culpabel" 



PARLAMENTARIO Endy Croes 
por a tuma nota con algun Parlamen- 
tario awe den oposicion ta manera 
ansha pa mira kico ta e solucionnan 
cu Coalicion lo bin cu ne. Segun 
Croes net Parlamentarionan di AVP 
kendenan ta autornan intelectual cu 
a causa e “desaster financiero” mes- 
ter ta esnan mas lceto den e proceso 
aki. Mester recorda AVP cu den 23 
aña di Status Aparte, den e periodo 
di 1986 pa 2009 esta di tur signatura 
politico cu a goberna e pais aki inclu- 
so MEP, a laga un debe nacional di 
43% di GDP na final di 2009 y pues 
den cuadro di tur standard interna- 
cional. Den 8 aña di AVP na unda te 
hasta bou supervicion di CAFT esaki 
a aumenta pa 87%. CAFT mes a de- 
clara recientemente cu e debe nacio- 
nal a alcansa 87% sin e proyectonan 
di PPP. Esaki ta e “ainda falta” cu 
AVP a campaña cu ne? 

CAFT a permiti e debe crece 

No obstante cu e maneho di AVP 
yena cu corupcion, ladronicia, per- 
secucion, malicia, odio y vengansa 
unda te hasta minister a cay cera y 


pronto lo tende di mas ministernan 
bou investigacion, por a tuma nota 
cu e rol cu CAFT a hunga den tur es- 
aki pa permiti e debe crece y alcansa 
87% ta uno hopi cuestionabel. Esaki 
ta significa cu di cada florin cu drenta 
caha di gobierno, 87 cen ta compro- 
meti pa paga debe y 13 cen ta lceda 
pa gobierno maniobra y rond e pais. 
Prohibi pa lubida con e situacion di 
CAFT di berdad a inicia. Despues 
di un maneho financiero desastroso 
unda cu Mike Eman a percura pa nos 
deficit di aña 2014 a alcansa 9.4% 
di GDP, corectamente Hulanda a 
pone un Koninklijk Besluit (KB) 
riba cabez di Mike Eman. Enbes di 
subi avion bay reuni na Hulanda pa 
trece solucion, Mike su consehero- 
nan a bis’e cu e mester bay yora bou 
di un palo gañando mundo cu e ta 
den welga di hamber, pero bebiendo 
Ensure tur anochi scondi den un tent 
pa hala atencion. No por lubida con 
Mike Eman a yama e Hulandesnan 
pa “verkrachters”. Esaki a conduci cu 
27 di augustus 2015 Parlamento di 
Aruba, esta e 13 Parlamentarionan di 
AVP a vota “Voor” pa CAFT drenta 
na vigor. 

Situacion financiero no a 
mehora 

Aruba no a ricibi e mesun trato cu 
Corsou of otro paisnan den Reino. 
Hulanda nunca a paga ningun debe 
di Aruba manera si tabata e caso por 
ehempel na Corsou cu tur debe a ser 
elimina pagando 5 BIYON florin. 
Pues no tabatin un level playing field 
aki. Mas tristo ta cu bou nanishi, pa 


no vocifera cu cooperacion di CAFT, 
e situacion financiero no a mehora. 
Gobierno bou supervision a trata na 
cera begroting 2015 y 2016 bendien- 
do edificio y ricibiendo kwijtscheld- 
ing di 61 MIYON di SVB. Na 2017 
a pinta un scenario cu bendicion di 
Hulanda unda CITGO lo trece aden 
73 MIYON cual nunca a drenta caha 
di gobierno pero si a wordo permiti y 
acepta pa Hulanda y CAFT. Esaki ta 
locual ta yama incidental y no struc- 
tural. Na Papiamanto Crioyo, mi ta 
gañabo riba papel y abo ta gaña di 
keremi y coopera cumi. Ni CAFT y 
tampoco Hulanda por lcere cu awor 
den 2 of 3 aña e gobierno aki lo mes- 
ter sanea e desaster di AVP. Nos a 
cana den pueblo y sa e dolor. Pues 
Hulanda y CAFT lo mester para re- 
sponsabel pa nan actonan. 

Finalmente nos di parlamento lo no 
mendiga y no ta pidi placa pero si ta 
EXIGI “Respet” y “Tempo” pa por 
sanea e situacion. Spera cu e señal 
ald por alcansa CAFT, Tweede Kam- 
er, Eerste Kamer, Rijksministerraad y 
sigur Prome Minister di Hulanda, cu 
e Parlamento di Coalicion aki ta uno 
serio y determina pa corigi e situacion 
y lo carga su responsabilidad pero no 
lcere cu lo por bay di acuerdo sin mas 
pa pone e desaster di AVP solamente 
riba schouder di pueblo y Hulanda y 
CAFT lo para wak. 

Reconoce boso eror y carga boso re- 
sponsabilidad hunto cu nos, Endy 
Croes ta finalisa bisando. 

Concierto Dominical Donny Laclé 
un berdadero placer pa presencia 

DIADOMINGO dia 25 di februari e bishitantenan 
di Concierto Dominical Donny Laclé a disfruta atrobe 
di un dushi ambiente den Café Musical na Biblitoeca 
Nacional. 

E concierto a cuminsa cu presentacion di Tomás González, 
un cantante cu a compaña su mes cu su guitara y pista. 
Originalmente e ta di Argentina. Entre otro el a canta 
dos cantica di Argentina: “Cuando no estás conmigo”, 
un tango y “Rio Rebelde”, un cantica folldorico, ademas 
di un algun otro di Chile y Ecuador 

Manera di custumber e caha di glas a pasa rond den cua 
e publico a haci un donacion. Asina Fundacion Donny 
Laclé por sigui yuda nos hobennan talentoso riba tereno 
di musica. Durante e concierto dia 3 di december, aña 
pasa, e fundacion a entrega no menos cu 15 scholarship. 


Siguientemente a presenta Carlos Bislip Quinteto, cu 
ta consisti di Eduardo Maya, trompet;Ivan Quandus, 
bajo; Lidrick Solognier, drums; Denzil Tromp, conga y 
Carlos Bislip, vibes. Nan a presenta un repertorio hopi 
varia: entre otro un danza, “Night and Day; un cha cha 
cha,“Triste” , tambe un calypso, wals y un mambo. 

Na final Carlos a anuncia cu dia prome di april e ta or- 
ganisa: “ Gift of Resurrection Concert” na cas di Cultura 
na beneficio di 2 fundacion cualnan ta Fundacion Ho- 
ben Talento Musical Donny Laclé y Fundacion Ban uni 
man Pa cria nos muchanan. Mas di esaki nos ta post otro 
siman riba e FB Page di Concierto Dominical. 

Despues a sigui e ultimo grupo: Erick Uchtmann y Wil- 
berth Bejarano y su Vallenato. Erick no ta un desconoci 
den e Conciertonan Dominical. Ora e MC hay’e den un 
preta, ora por ehempel ultimo ora un grupo ta cay afo, 
Erick semper ta logra soluciona esey. 

Esaki ta loke a pasa e diadomingo aki tambe. Erick y 
Wilberth y su Vallenato a uni pa e ocasion aki. Ademas 
di Wilberth y Erick e grupo ta consisti di 6 musico, tanto 
di Aruba, como di Colombia y Venezuela, tocando sin- 
fonia di man, bajo, diferente tipo di percusion, drums. 
Nan a cuminsa toca un vallenato cu a pone e pianan 
kishiki. Tur bishitante ta mira bek riba un otro dushi 
mainta cu hopi ambiente. 

For di awor caba comision organisador ta invita tur hen- 
de pa e siguiente concierto cu lo ta diadomingo 25 di 
maart venidero. Keda pendiente pa mas informacion y 
wak nos FB page 

Celebracion himne y bandera 
den Centro di Bario Brazil 



BANCO Dl CARIBE 


OFFICIÉLE KOERSEN TEN OPZICHTE VAN DE ARUBAANSE FLORIN 

GELDIG OP 2 Mar, 2018 EN TOT NADER ORDER 


valuta 

aankoop van publiek 


verkoop aan 


bankpapier 

wissels, CHQ's 
reischeques en 
overboekingen 

publiek 


Ned. Antil. Gulden 

Per ANG 100 

ANG 

98.00 

100.00 

biljetten 

chq./overboeking 

100.20 

100.00 

Amerikaanse dollar 

USD 

1.77 

1.78 


1.80 

Canadese dollar 

CAD 

1.36 

1.38 


1.40 

Zwitserse frank 
(per 100) 

CHF 

190.32 

191.04 


191.84 

Pond sterling 

GBP 

2.39 

2.44 


2.50 

Japanse yen 
(per 10.000) 

JPY 

167.45 

168.98 


170.68 

EURO 
(per 100) 

EUR 

217.30 

219.28 


221.49 

Deense kroon 
(per 100) 

DKK 

28.47 

29.19 


29.99 

Noorse kroon 
(per 100) 

NOK 

21.79 

22.51 


23.31 

Zweedse kroon 
(per 100) 

SEK 

20.56 

21.28 


22.08 



CENTRO di Bario Brazil ta cuminsa Fiesta 
ya desde dia 16 di maart di 6 or atardi te cu 
9or anochi. 

E programa ta e siguiente: 

• Promer biaha den CBB, E himno ta wor- 
do canta pa 4 ruman muher: ”Las Gomes”. 

• Apertura cu Drumband Grupo Scout 
St. Paulus Michael. 

• Grupo di baile di Rene Kock “Guchi 
Dancers”. 

• Grupo di baile di Chastity “The Chaz 
Dancers”. 

• Cantantenan hoben, Jetzenia y Jurion 
Martines ta bay canta bunita canticana rel- 
acina cu nos Himno y Bandera . 

• Caha di orgel pa ambiente unico. 

• Gran dama Cultural, Sra. Sue-ann 
Croes, ta bin conta: “construcion di un cas”. 

• Reconocemento na e alumnonan di 
school básico di bario Brazil cu a sobresali cu 

nan pintura di “nos himno y Bandera”. 

• Autonan clasico ta bay tey tambe pa 
tur cu kier saca potret. 

E dia alci di celebración ta bira un actividad 
cu hopi ambiente y sin laga afo nos DJ cu 
ta zorg pa un tremendo sound pa asina nos 
celebra e dia special aki den Centro di bario 
Brazil. 

Directiva di Centro di Bario Brazil ta invita 
Aruba completo pa bin celebra cu nos paso- 
bra ta bay tin hopi sorpresa mas pa tur pre- 
sente. 


AVV Mamta 

<? corft-t J/foko 

Tel: 5831400 Fax: 583-1444 

Segun partido MEP: 

E Minister di Husticia di mas incapaz cu Aruba 
a yega di conoce tabata Arthur Dowers 



TA increibel pa mira con e ex-min- 
isternan di AVP ta haciendo salton- 
an mortal den e ultimo dianan alci, 
caminda entre otro e ex minister di 
Husticia, Arthur Dowers cada dia ta 
birando mas desespera y frustra. Ta 
comprendibel si su actitud, ya cu te 
hasta su aspiracion pa bira director 
di Hospital a cay na awa despues cu 
su partido a perde 10 mil voto den e 
ultimo eleccion y cu nan a bay sinta 
den banki di oposicion. 

Dowers a laga frontera hancho 
habri 

Den su ultimo reaccion siman pasa 
Arthur Dowers a acusa e gobierno 
actual di kier yena e pais cu droga 
pasobra supuestamente nan lo kier 
mira mas tanto hende droga cu no ta 
comprende kico nan ta haci. No tin 
palabra pa describi e locura y dispa- 
rate aki cu e ex-minister a vocifera y 
cual por a sali solamente di un perso- 
na cu aparentemente lo mester a dal 
poco droga bieu cu ya a expira y cu 
ta muestra cu e no ta digno di fungi 
como parlamentario den e organo 
di mas halto den nos constitucion. 
Echo ta cu ta hustamente bao di su 


maneho desastroso di 8 aña, camin- 
da el a elimina Guarda Nos Costa, e 
3 radarnan Raytheon, e helicopter 
di polis y e Visibility Teams, henter 
frontera di nos pais a lceda hancho 
habri pa tur sorto di droga, arma y 
ilegalnan drenta Aruba. Con un man- 
datario cu mente chikito asina por a 
elimina tur e instrumentonan valioso 
aki y p’asina permiti droga, arma y 
ilegalnan drenta na gran cantidad 
den e pais aki? 

Dowers a cera shelter 

Tambe sr. Dowers tabatin e curashi di 
declara cu bao di su maneho e canti- 
dad di adictonan cu ta anda riba caya 
a ser reduci y cu awor e situacion ta 
controlabel y trankil atrobe. Ki men- 
tira, ya cu ta danlci na su maneho de- 
sastroso di 8 aña, caminda el a per- 
cura pa cera e shelter den centro di 
ciudad y cual ta un lugar cu tabatin 
un miho control riba e adictonan y cu 
nan tabata haya paña limpi, cuminda 
y chens pa rehabilita, tur e adictonan 
ambulante a ser gespart den tur skina 
di centro di ciudad, danki na Dowers. 
E consecuencia directo ta cu awor bo 
ta haya tur e adictonan ta cana tur 


sushi den caya, ta drumi anochi unda 
cu ta riba acera y ta horta entre otro 
pa haya algo di come y ya a bira un 
bista tristo pa nos local y turistanan. 
Locual Dowers a haci tambe tabata 
di reduci y te hasta kita subsidio di 
fundacionnan cu ta traha pa rehabil- 
ita e adictonan y como resultado cu 
nan a haya nan mes obliga di manda 
hopi trahador cas. Asina criminal e 
maneho di Dowers tabata, ya cu no 
tabata import’e niun bledo con mes- 
ter soluciona e problema di drogadic- 
cion na Aruba, basta cu e por a traha 
trankilmente riba su CV pa bira di- 
rector di Hospital. 

Finalmente, Dowers, bo tabata e 
Minister di Husticia di mas incapaz 
y mediocre cu nos pais a yega di con- 
oce desde entrada di Status Aparte, 
caminda durante 8 aña bo no por 
a produci ni presenta un plan inte- 
gral pa lolce ta e maneho riba tereno 
di husticia y como consecuencia cu 
criminalidad a azota nos pais duran- 
te henter e periodo di boso goberna- 
cion. Pues un ex-minister cu ta bay 
den historia como uno di tanto bal e 
tabata t’ey of laga di t’ey. 

Deporte 

Prome actividad na Palo Marga 
pa 2018 a surpasa expectativanan 



ANA 2018 lo bira un aña hopi grandi pa e deporte di 
drag race aki na Aruba como cu Palo Marga lo ta celeb- 
rando su di 35 aña di existencia. 

Diasabra ultimo a cuminsa cu e programa di actividad- 
nan y den oranan di atardi for di tur bario di Aruba 
coredonan tabata dirigi nan mes pa San Nicolas pa asi- 
na participa na e prome evento di Street Legal. Masha 
hopi coredo di auto y brommer a yega e staging lane pa 
asina participa na e evento aki unda tur e categorianan 
di street legal por a participa. 

Na final di e anochi e resultadonan a keda como lo 
siguiente: Jr. Dragsters campeon Jorrick Croes di Hot 
Roller Racing y sub campeon Sharyen Simon di Shary- 
en Racing, Scooter/quad campeon Ergie Curie di Family 
Connection y sub campeon Raymond Tromp di Assault 
Racing, Street Legal Car campeon Alex Montilla di Fly- 
ing Kiki Racing y sub campeon Jobert Reyes di Reyes 
Brothers RT, Street Legal Bike campeon Elgin Donata 
di Basari Racing y sub campeon Jayson Geerman di De- 
sytoyer Racing, King of the Street Car campeon Derryl 


Wester di Super Sonic/TLB y sub campeon John Kelly di 
Kelly Racing Team, King of the Street Bike campeon Jay- 
son Geerman di Destroyer Racing y sub campeon Nor- 
win Danja di Mad Max Easy Racing. 

The Revival of Palo Marga 2 lcier a gradici na prome luga 
tur e participantenan paso sin participante no tin careda, 
un danki grandi na e tur e officialnan y boluntarionan cu 
ta traha duro pa haci e eventonan aki posibel. Danki na 
e sponsernan cu ta pone nan confiansa den e deporte di 
drag, na IMSAN y e miembronan di Cuerpo di Bomb- 
ero cu semper t’ey pa asina garantisa e siguridad di e 
coredornan, y sin por laga afor e fanaticonan di drag cu 
masalmente a acudi Diasabra ultimo pa asina presencia 
e evento aki. 

Proximo evento na Palo Marga tambe lo ta un evento di 
Street Legal cual ta programa pa Diasabra 17 di Maart 
proximo. Tur esald preparando pa e tremendo caredanan 
international cu tin programa di dia 24 te cu 28 di April 
proximo unda lo celebra den grandi e 35 aña di e pista di 
Palo Marga. 

Deporte 


RCA ta vence Br tann a, na 
caminda pa topa Estrella 
den e "Batalla di Gigante 



Team RCA ta conta cu 
sosten di Aruba Bank 



EKIPO Tricolor ta bek na su nivel di custumber y 
ta derota Britannia 2-0. Erik Santos ta habri marca- 
dor den prome tempo ariba un bunita cruse di Jeanluc 
Bergen. Den di dos tempo RCA tawatin un cantidad 
di oportunidad pero ta e hoben prospecto Diqion Ras 
ta anota riba un asistencia di Glembert Croes otro ho- 
ben cu hopi talento, ya den final di partido. Un obser- 
vashon interesante ta cu 8 hungador di 11 cu a start 
e wega a lanta y pasa den e sistema infantil y hube- 
nil di RCA. Esaki ta duna hopi satisfacshon na e or- 
ganisashon cu ta traha duro pa nos hobennan. Tambe 
mayoria di e cambionan cu a drenta wega pa reforsa ta 
hobennan di farm-system. 

RCA “BIG WHEEL LOTTERY powered by POW- 
ERADE” awor ta acumula 21 punto y tin proximo Es- 
trella como contricante. Considera den futbol di Aru- 
ba como un “BATTALLA di GIGANTE” Soldatnan di 
Solito vs Naranhada di St Cruz diasabra awo 8:30 den 
CDGPT. Yega pa apoya nos Soldatnan Tricolor cu ta 
trahando duro pa sigi hasi su fanaticada orguyoso. Na 
halft time lo bolbe rifa un di e bunita jerseynan Tri- 
color. Danld na e cantidad di fanaticada cu ta bin pa 
copera y apoya nos legendario y exitoso organisashon 
Sport Veregining Racing Club Aruba. Danlci na Futbol 
Aruba pa e potret. #RCApaBida 



RACING Club Aruba (RCA) ta un di e organ- 
isacionnan deportivo di mas prominente na Aruba. Pa 
e ultimo 84 aña e club a bira un parti importante den 
futbol na Aruba. Contando cu mas di 200 hungado 
dedica activamente na deporte. 

Pa e ultimo añanan Aruba Bank, cu tambe ta hopi 
activo riba e tereno di deporte, ta apoyando e team. 
E aña aki a toca e team di SUB-13 LIFIDA B, cu ta e 
team di muchanan entre 12 aña y 13 aña. Aruba Bank 
tin un compromiso cu comunidad y specialmente du- 
rante luna di Maart, nos luna nacional, Aruba Bank ta 
dedica su mes na deporte, cual ta un pilar importante 
di nos comunidad local. 

Aruba Bank ta contento di por forma parti di e co- 
munidad, apoyando esunnan cu dia aden y dia afo ta 
dedica nan mes na e trabaonan bunita y positivo ariba 
nos isla. Pabien, y hopi exito na e team di RCA! 

La Fama Damas ta inicia segunda buelta cu triunfo y derota 

Hattrick autentico di Shadira Croes 




E campeonato di futbol di AVB divi- 
sion Damas, a inicia caminda e eki- 
po di La Fama a mira accion den su 
prome dos weganan di e buelta aki. 
Den su prome compromiso e ekipo 
di Savaneta a cay venci contra di Bri- 
tannia cu score di 3-2 pero diabierna 
ultimo La Fama ta bin logra un tri- 
unfo cu anotacion di 7-0 riba e ekipo 
di Estrella. 

Den su prome compromiso La Fama 
a topa Britannia caminda den e 
prome parti e wega tabata hopi pareu 
pero tabata Mylene Croes ta pone e 
ekipo di Piedra Plat dilanti 1 -0 den e 
prome tempo cu tremendo tiro den 
skina ariba y cu cual anotacion e 
prome tempo a bay aden. 

E mesun hungado ta logra di anota e 
2-0 den di dos mita ora cu su tiro a 
desvia via di un defensa di La Fama y 
ta sorprende lceeper Guylaine Geer- 
man pero La Fama ta logra reacciona 
y cu gol di Lilianne Saladin ta corta e 
desbentaha na 2-1. 

Sinembargo ora Britannia ta bolbe 
anota pa e wega bira 3-1 pero den 
e minuutnan final La Fama ta reac- 


ciona y ta anota cu gol di Shaqiera 
Rodriguez ora cu su tiro ta slip pasa 
dor di man di portero di Britannia pa 
e wega bira 3-2 y cual a bira e score 
final tambe. 

Diabierna ultimo La Fama a bolbe 
mira accion contra di Estrella cual 
partido e ekipo di Savaneta a domi- 
na por completo. Den e partido aki 
e hoben talento di La Fama, Shadira 
Croes di 13 aña, ta logra no sola- 
mente un hattrick autentico den e 
prome tempo, pero ta logra un total 
di 5 gol den e wega aki caminda La 
Fama ta logra un triunfo di 7-0. 

Ya na di dos minuut di wega La Fama 
tabata cerca di anota ora cu riba un 
centro di Shadira e centro delantero 
Yennifer Huntington ta tira riba gol 
pero portero di Estrella ta sali bon y 
tapa e tiro manda bala corner. 

Mucho no a dura despues cu riba 
un paso di Lissandra Fradl, e hoben 
Shadira ta bay laga defensa di Estrel- 
la y ora cu e portero Sali for di su gol, 
e ta lob e bala over di su cabes pa 
pone La Fama ariba 1 -0 y despues di 
e gol aki, Shadira Croes ta sigui cu su 



productividad anotando no menos 
cu tres gol mas pa e prome tempo 
bay aden 4-0. 

Den e periodo aki tambe referee ta 
expulsa dos hungado, un di cada eki- 
po lagando ambos ekipo cu 1-0 hun- 
gado riba tereno. 

Den di dos tempo La Fama a sigui 
domina e accionnan y cu Estrella 
purbando na reacciona pero tabata 
La Fama cu ta logra di aumenta su 
bentaha na 5-0 ora cu Nicole Garcia 
ta domina un tiro liber den area pe- 
nal y ta pusha e bala den gol. 

Shadira ta corona su gran anochi cu 
otro gol despues cu a bira su di cinco 
gol di wega y pone La Fama ariba 1 -0 
y finalmente tabata e medio campista 
Mylenne Maduro lcende ta anota e 
ultimo gol pa sigura e triunfo di 7-0 
di La Fama den e wega aki. 

Cu e resultado aki La Fama ta acu- 
mula 19 punto y ta pasa pa di tres 
puesto riba e tabla di posicion mien- 
tras cu Estrella ta keda cu 9 punto. 
La Fama su proximo compromiso lo 
ta diadomingo venidero contra di Ar- 
senal y Estrella lo bolbe mira accion 
diabierna venidero ora cu nan topa 
cu Dakota. 

Komisarionan di CORE 
no mag tin konflikto di interes 


WILLEM STAD - Konstantemente e entidat ku ta 
evaluá kandidatonan pa bira direktor of komisario na en- 
tidatnan di gobiernu tin lcu rekordá gobiernu riba e regla 
ku ora nan postulá un kandidato, e no mag tin konflikto 
di interes personal lcu e funshona. 

Konsehero di gobiernu a ripiti e kondishon aki na okashon 
di postulashon di señor Aron Conquet lcomo komisario 
den direktiva di CORE N.V 

CORE N.V. 

CORE N.V ta un sentro di dato di kómpiuter ku ta 
ofresé servisio i konseho riba tereno digital i nan tin mas 
lcu 18 aña ta ofresé servisio digital na gobiernu i sektor 
privá. Nan sistema di sigurá dato di nan ldientenan ta 
esun mihó den e ramo lokal pa garantisá lcu nan ldien- 
tenan por konta 24 ora pa dia riba nan servisio. 

Nan ta splika e ldiente kiko ta e risikonan lcu na kual 
nan datonan ta eksponé. Un ehempel di esaki ta ku pro- 
tekshon di dato ta masha importante manera e atalce lcu 
rusia a lansa riba e base di dato di Merka aña pasá i te 
ainda. 


Minister Konket a postulá Aron Conquet komo komisa- 
rio eksperto riba tereno di maneho finansiero i merkad- 
eo. 

Ta tres komisario so CORE tin i tur tin e kapasidat i 
ekspertise nesesario. 

Conquet tabata komisario kaba den e hunta i ta versá 
riba tereno di telematika i telekomunikashon. 

Den e kaso di Conquet tambe SBTNO a enfatisá ku 
no mag tin konflikto di interes personal i e funshon di 
komisario. 

E ta djis bisa esaki pasobra no ta su tarea pa evaluá of 
screen e kandidato. 

E kandidato mes tin ku indiká ku tin konflikto di interes 
of laga i gobiernu por laga e hasi huramentu. 

I unabes ku ta papiando di integridat, masha dia gobier- 
nu a anunsiá ku nan ke lanta un entidat ku ta evaluá 
hende lcu ta traha pa gobiernu pasa tést di integridat 
pero e entidat no ke lanta pa kaba. 

Of ta miedu tin lcu talbes for di tóp di gobiernu mes tin 
hende ku lo no pasa e prueba aki? 


MAN a pidi reumon riba maneho di Gobiérnu 


enkuantu Bienestar 

WILLEMSTAD - Resientemente Gobiérnu di Kórsou 
a tuma e desishon lcu ta kórta den subsidio di tur fun- 
dashon. Tambe den esnan ku ta traha na bienestar di 
mucha. 

Frakshon di MAN ta konsiente ku e situashon finansie- 
ro di pais Kórsou no ta di lcanta makamba pero ta di 
opinion si ku ora ta trata mucha, mester pensa un, dos, 
te asta tres biaha promé lcu kórta den subsidio di fun- 
dashonnan i organisashonnan ku ta traha na bienestar di 
nos muchanan. 

Frakshon di MAN ta di opinion si lcu tampoko mester 
keda duna subsidio sin ku fundashonnan i organisashon- 


di Mucha na Kórsou 

nan ta duna kuenta i rason kon i na kiko nan ta gasta e 
plaka. 

Mester kumpli ku kuentanan anual i traha na un manera 
efisiente. 

Gobiérnu mester garantisá ku e fondonan limitá ku ta 
bai pa e organsisashonnan aki ta lceda usá optimalmente 
i sirbi e meta prinsipal, esta bienestar di e mucha. 

Frakshon di MAN ta hasi un apelashon riba Gobiérnu 
pa no kórta den subsidio di fundashonnan ku ta traha na 
bienestar di mucha entrante presupuesto 2019. 

Entre tantu, frakshon di MAN a pidi un reunion publiko 
pa debati ku Gobiérnu riba maneho di Bienestar di Mu- 
cha na Kórsou. 

lancha 


Corsou 

venezolano su 
a keda konfiská 


WILLEMSTAD - Konsekuensia di problemanan den 
pais bisiña Venezuela práktikamente tur dia ta notabel 
den e seno kriminal na Korsou. 

Djabierne tabatin tratamentu di otro kaso di un venezo- 
lano ku yama Victor Chacin Arteaga, kende ta akusá ku 
dia 24 di novémber 2017 el a transportá of koperá pa un 
kantidat di venezolano yega i drenta Kórsou ilegalmente. 

E fenómeno aki ya ta paralisando e sirkunstansia di bida 
normal riba nos isla, pasobra una bes lcu e venezolano- 
nan aki yega, por spera ku algun dia despues ya nan ta 
ranka kibra tirando atrakonan violento riba negoshinan 
manera palcus, tienda, supermerkado i of hendenan de- 
sente i indefenso. 

Ta trese e venezolanonan aki riba lancha kontra pago i 
ta dróp nan na kosta di Kórsou, pa e hendenan aki mira 
despues kon sea na bon óf na malu nan ta haña un ka- 
minda den Kórsou. 

E venezolano Victor Chacin Arteaga di 35 aña di edat a 
fungi lcomo un di esnan lcu a yuda trese algun di su kom- 
patriotanan Kórsou. 


Esaki a sosodé lcu un lancha ku yama “Bryans”, riba kua 
segun un lista asina largu, por lo ménos 19 persona a keda 
transportá. Outoridatnan na Kórsou dia 24 di novémber 
2017 a logra pone man riba e barku aki i tur esnan ku 
tabata na bordo i mesora a konfiská e lancha. 

Na momento di tratamentu di e kaso aki ayera (djabiér- 
né) den sala di korte, e akusado mes no tabata presente 
ya ku dia 1 di desémber mes el a optené su libertat, anto 
manera semper sa sosodé den e tipo di kasonan aki, figu- 
ranan manera Victor Chacin Arteaga ta hisa nan bela 
mesora bai fo’i Kórsou. 

Ni su abogado mr. B.Lie Atjam no tabata na tempu pre- 
sente pa atendé tratamentu di e kaso. Wes mr. de Kort a 
dikta e sentensia estilo versték, esta fuera di presensia di 
e akusado i tambe su abogado. 

E kondena a bira 12 luna di prizon kondishonal, kitando 
e 10 dianan ku el a pasa kaba den aresto preventivo i 
konfiskashon di e lancha. Ta lceda e abogado lcu a kana 
yega lat i drenta sala nét despues ku e sentensia a kai 
kaba, unikamente pa pasa e mensahe over pa su ldiente. 


Konferensha di lidernan di teritorionan ultramar 


WILLEMSTAD - Na Europa den e dianan ku a pasa 
a tuma lugá un konferensha entre e lidernan politiko di 
e paisnan i teritorionan OCT. 

Nan ta forma e organo di desishon mas haltu di OCT. 
Durante e konferensha a evaluá e trabounan di ultimo 
periodo i tambe a papia riba fortifiká e kapasidatinsti- 
tushonal di e paisnan, a tene un mesa rondó despues di 
2020 i tambe e Fondo di Desaroyo pa e di diesun fondo. 

Komisario Oropeo pa koperashon pa desaroyo 

E paisnan i teritorionan di reino hulandes a tene un 
kombersashon direkto tambe ku e Komisario Nevem 
Mimica pa koperashon pa desaroyo , kaminda e islanan 


por a komparti lcon nan ta eksperiensha e kolaborashon 
ku Union Oropeo i kilco ta importante pa nan. 

E tema di resistensia kontra atversidat a bini dilanti esta: 
pa hasi e islanan mas prepará i fuerte pa por enfrentá de- 
saster natural i kambio di klima, pero tambe pa por yuda 
nos hendenan logra desaroyo propio i kombati pobresa. 
Gobiérnu di Kórsou ta trahando riba e aplikashon pa e 
di diesun fondo pa koperashon pa desaroyo. 

Ku e fondonan aki por inisiá 

proyektonan grandi manera aworaki den lcuadro di EDF 
10 pa barionan di Kortijn, Tera Kora, Nieuw 
Nederland i Sapaté. 

A instalá Komishon Konsehero 
pa hobennan ilegal i indokumentá 




WILLEMSTAD - Resientemente Gobiérnu di Kórsou 
a instalá ofisialmente e komishon lcu ta atendé lcu kaso- 
nan di muchanan i hóbennan indokumentá i ilegal den 
enseñansa, e asina yamá: “Adviescommissie Ongedocu- 
menteerde en ilegale jongeren”. 

A bin konstatá lcu ya pa hopi tempu kaba hobennan ile- 
gal óf indokumentá ta lceda varios biaha perhudiká den 
enseñansa pa motibunan fuera di nan alkanse. 

Pa e motibu aki a instalá un komishon ku ta konsisti di 
diferente aktornan importante i instrumental ku tin di 
haber ku e tema aki. 

E komishon ta konsisti di Sekretario General di Ense- 
ñansa i representantenan di varios Ministerio. 

sindikato di enseñansa, representashon di mayor i direk- 
tivanan di skol. 


E komishon aki tin e siguiente tareanan: 

1. Trese na lda kilco ta e situashon aktual pa loke ta trata 
muchanan indokumentá i ilegal den enseñansa na Kór- 
sou. 

2. Inventarisá e kantidat di muchanan indokumentá i 
ilegal ku no a risibi diploma durante e añanan ku ta tras 
di lomba. 

3. Inventarisá e faktornan di protekshon i tambe faktor- 
nan di riesgo serka e grupo di hóbennan aki. 

4. Inventarisá riba e posibel solushonnan pa enseñansa 
di fundeshi, enseñansa speshal, enseñansa sekundario, 
Enseñansa di Fishi i enseñansa avansá. 

5. Inventarisá e kantidat di kasonan di muchanan ilegal i 
indokumentá i referi nan pa ayudo profeshonal kaminda 
esaki ta nesesario. 

6. Hasi inventarisashon basá riba e puntonan ariba 
menshoná, duna konseho na Konseho di Minister riba 
pronóstiko i rekomendashon pa aserkamentu di e grupo 
di muchanan indokumentá i ilegal. 

Ku esaki e komishon aki ta sóru pa tur hoben hasi uso di 
nan derecho i tambe obligashon di partisipá na e proseso 
di enseñansa, sin lcu nan keda perhudiká di partisipá na 
skol óf risibi diploma pa falta di dokumento. 

Di e forma aki Gobiérnu di Kórsou ta traha huntu pa i 
realisá e vishon di 0-drop-out i mehorashon di nos ense- 
ñansa kaminda tur mucha ta desaroyá segun nan mák- 
simo potenshal, konforme e Akuerdo di Gobernashon 
2017-2021. 

Atrakadónan di pomp di gasolin a keda arestó den kamber di hotel 


WILLEMSTAD - Kontinuando ku e investigashon re- 
lashoná ku un kaso di ladronisia ku violensia na un pómp 
di gasolin den área di Weg naar Fuik, lcometé dia 31 di 
desémber 2017, Polis a detené tres sospechoso masku- 
lino. 

E dia ei en kuestion e sospechosonan un ratu promé na 
Kaya Internet, bou di menasa ku arma di kandela nan a 
kita un kran di un kompania for di e shofur. Despues di 
nan akto nan a bai ku e kran alrededor di 04.50 or, na 
e pómp ariba menshoná. Ku e kran kaminda e kasa ta 
ubiká nan a bék dal drenta parsialmente den e establisi- 
mentu i a logra di bai ku e kasa ku kontenido. 

En konekshon ku e kaso di ladronisia ku violensia ariba 
menshoná, ayera djaweps 1 di mart 2018, alrededor di 
21.10 or, Tim di aresto a detené e hómbernan sospecho- 
so: 


T.L.M.M. nasé na Kórsou di 22 aña di edat; 

K.R.H. nasé na Kórsou di 24 aña di edat i 
J.R.P. nasé na Kórsou di 24 aña di edat. 

Detenshon a tuma lugá den un kamber di un hotél den 
área di Otrobanda. Durante nan detenshon tabatin un 
hóben feminino menor di edat den nan kompania, ku a 
keda entregá na su mayornan. 

Relashoná lcu e kaso aki djárason 28 di februari ulitimo, 
e tim di aresto a detené e hómber sospechoso J.R.L.F. 
nasé na Kórsou di 29 aña di edat. Detenshon a tuma 
lugá den área di Roi Santu. 

A presentá tur e sospechosonan aki dilanti un Fiskal 
Ouksiliar lcu a ordená nan enkarselamentu pendiente di 
mas investigashon. 


Detenshon di dos dospechoso 
relashonó ku maltrato 

DJABIÉRNÉ 2 mart 2018, alrededor di 21.47 or, 
Sentral di Polis a haña notifikashon di un kaso di brin- 
gamentu ku ta tumando lugá na un toko riba Kaminda 
Hensley Meulens.Na yegada di e patruya e agentenan 
a topa ku dos (2) hómber ku tabata bou di inluensia 
di alkohol ku a bringa ku otro. For di un investigashon 
preliminar ku polis a realisá na e sitio, nan a kontsatá ku 
un di e hómbernan tabata tin un kap na kabes mientras 
e otro tabata tin un kap tras di su orea drechi. E motibu 
di e bringamentu ta den investigashon. Polis a detené 
ámbos hómber komo sospechoso di maltrato. 

Ta trata di e hómbernan: 

1. J.D.S.P. nasé na Portugal, 50 aña di edat; 

2. J.A.C.C. nasé na Colombia, 47 aña di edat. 

A hibá ámbos sospechoso departamento di Reshérshi 
(WC) kaminda a presentá nan dilanti un Fiskal Ouk- 
siliar ku a ordená nan enkarselashon pendiente mas in- 
vestigashon. 


Detenshon di dos sospechoso 

DJABIÉRNÉ 2 mart 2018, alrededor di 18.19 or, Sen- 
tral di Polis a dirigi un patruya riba Rooseveltweg na altura 
di un restorant, kaminda doño di un outo lcu nan hórta a 
rekonosé su vehikulo ku dos persona den dje. 

Na yegada di e patruya e agentenan a papia ku un hóm- 
ber ku a deklará ku aña pasá desémber e la duna keho di 
ladronisia di su outo i e la kaba di topa e outo ku dos per- 
sona den dje na e sito ariba mensioná. 

Na e sitio polis a topa un outo shinishi ku un pareha den 
dje, un hómber i un muhé. For di un investigashon prelim- 
inar ku polis a realisá na e sitio, e hómber ku tabata fungi 
lcomo shofur a deldará na polis lcu e ku su kasá ta di fak- 
ansi na Kórsou. E la hur e outo serka un familiar di dje ku 
ta biba na Kórsou. E agentenan a bai kontrolá e papelnan 
di e outo i a resultá ku nan no ta kuadra ku e vehikulo. 

Polis a konfiská e outo pa mas investigashon. 

En konekshon lcu esaki polis a detené tantu e homber, 
F.I.M. nasé na Korsou di 71 aña di edat komo su kasá 
W.J.M-D nasé na Surnam di 58 aña di edat. 

A presentá ámbos sospechoso dilanti un Fiskal Ouksiliar. 

Detenshon di un dospechoso 
relashoná ku maltrato ku arma 



DJABIÉRNÉ 2 mart 2018, alrededor di 22.11 or, Sen- 
tral di Polis a haña notifikashon di un lcaso di bringa- 
mentu ku ta tumando lugá na Klein Sta. Martha. 

Na yegada di e patruya e agentenan a topa ku un (1) 
hómber drumi kantu di kaminda ku un kórtá na altura 
di su frenta. E hómber a splika polis ku e tabata tin un 
diskushon ku un famia (femenino) di dje i esaki a kórt’é 


ku un opheto skérpi. 

En konekshon ku e maltrato ariba mensioná polis a de- 
tené e dama R.M.M. nasé na Kórsou, 25 aña di edat 
komo sospechoso di maltrato ku arma. 

A presentá R.M. dilanti un Fislcal Ouksiliar lcu a ordená 
su enkarselashon pendiente mas investigashon. 


4 aña di prizon di kua 1 aña kondishonal pa hóben ku problema mental 


WILLEM STAD - E hóben Joel Al- 
exander Brache Benitez di 21 aña di 
edat tabata den sala di korte ayera debi 
ku dia 12 di yuli 2017, e huntu ku Felix 
Barton a tira atrako riba un negoshi ku 
ta bende batata frit hasá. 

Na e okashon aki e duo a hórta 2 tele- 
fon mobil Samsung Galaxy, un estuche 
pretu, e suma di plaka di 635 florin i 
un pótmóni ku kontenido. E duo a pre- 
sentá na e sitio ku karanan tapá i ku 
arma di kandela, gritando pa duna nan 
tur plaka. 

Nan tabata den un mazda kórá ku a bai 
resultá riba vélt di bala pa motibu di un 
aksidente ku nan a kousa i e vehikulo 
aki ldaramente a sufri daño. Den e tas 
di Felix Barton a haña e suma di plaka, 
siendo Joel Alexander Brache Benitez ta 
esun ku tabatin yabi di e outo. 

Den sala di korte ayera e hóben aki a 
komportá masha difisil mes i meskos 
ku a bini padilanti ku mentalmente e 
hómber aki lo tin algun problema, esei a 
keda komprobá den sala di korte tambe 
pa su forma di komportá. 

Na vários momento durante tratamen- 


tu di e kaso, e hóben aki simplemente 
tabata sigui wak su dilanti i no tabata 
duna kontesta riba preguntanan ku wes 
mr. Mauritsz de Kort tabata hasié. 
Segun wes mr. de Kort, e mucha hóm- 
ber aki tabata studia masha bon na skol, 
pero direpente el a djóin un grupo di 
amigu ku ta uza droga i a kuminsá ta 
komportá kompletamente robes. 
Testigunan a konta ku nan a mira e 2 
hóbennan ald ta aktua sumamente 
nervioso i ku ldaramente por a mira ku 
nan tabatin problema ku radiator di e 
outo. Nan a laga e outo atras na altura 
di Keycenter Brievengat. 

Joel Alexander Brache Benitez a ninga 
di a kometé atrako, insistiendo ku e ta- 
bata riba vélt di bala. Pero, tin tur indi- 
kashon ku na sierto momento e akusado 
aki, esta Joel Alexander Brache Benitez 
lo a yega kas, kambia paña rápidamente 
i hisa e pañanan ku e tabatin bisti du- 
rante ku el a kometé e atrako, benta un 
banda. 

E1 a hinka esakinan den un frishidér ku 
tabatin den kurá di kas, pero outoridat- 
nan a haña e pañanan bék i asina ei por 
a identifik’é komo un di esnan ku a tira 


atrako na e negoshi di friet den Brieven- 
gat. E outo di hur aki tabata den pod- 
er di un amiga di Felix Barton, pero e 
akusado Joel Alexander Brache Benitez 
a sigui insisti ku el a fia e outo, anto no 
kier a bisa serka ken. 

Enfin, tin tur indikashon ku e akusa- 
do aki ta adikto na droga i ta sufri di 
halusinashon, esta ku e ta mira spiritu 
i tende stémnan straño di hende. Komo 
tal e lo mester di tratamentu pa su prob- 
lemanan mental i sikológiko. 

Abogado señora mr. M. Gomes a argu- 
mentá ku no tin ningun prueba ku su 
ldiente a hórta, pasobra no tin persona 
ku a mira esaki sosodé. 

Wes a sigui e demanda di fiskal, esta un 
kastigu di prizon di 4 aña di kua 1 aña 
kondishonal i guia obligatorio di parti 
di Reclassering i un periodo di prueba 
di 3 aña. E akusado ya ta den e depar- 
tamentu Foba aya na prizon di Koraal 
Specht. 

Ku e sentensia awor tin espasio pa in- 
terná e akusado ald den Brasami di 
manera ku e por risibi trato profesho- 
nal pa frena su problemanan mental i di 
adikshon. 

Riba futuro di labor i digitalisashon 


Corsou 


SER di Korsou a partisipá na reunion ku 
nan koleganan na Kosta di Marfil 


WILLEMSTAD - Riba invitashon di presidensia di e or- 
ganisashon internashonal di konsehonan sosial ekonómiko 
i institushonnan similar (AICESIS), un delegashon tékniko 
di Konseho Sosial Ekonómiko di Kórsou lo sali djadumingu 
próksimo, 4 di mart 2018, pa Abidjan, kapital di Kosta di 
Marfil na Afrika, kaminda nan lo asisti na e reunion di di- 
rektiva di e organismo mundial aki. E delegashon tékniko di 
SER Kórsou ta konsisti di direktor / sekretario general drs. 
Raul Henriquez i konsehero huridiko mayó sra. mr. Miloush- 
ka Sboui-Racamy. 

Durante e ultimo Asamblea General di AICESIS, ku a tuma 
lugá na séptémber di aña pasá na kapital di Republika Domini- 
kana, Santo Domingo, a palabrá ku e próksimo reunion di e 
direktiva lo tuma lugá na e pais Afrikano. 

Durante e asamblea general ei, Kórsou a ser elegi, basá riba 
statutonan di AICESIS, komo miembro di direktiva di e or- 
ganisashon aki pa un periodo di dos aña, te ku 2019. Huntu 
ku Brasil i Republika Dominikana, ku tambe a ser elegi korno 


miembronan di direktiva, Kórsou lo representá ‘SER-nan’ di 
region di Karibe i Latino Amérika durante e reunion di direk- 
tiva ku lo tuma lugá djaweps dia 8 di mart próksimo. 

Temanan spesifiko ku lo ser tratá durante e reunion ei, ta 
entre otro futuro di AICESIS mes, kooperashon mas estrecho 
ku Organisashon Internashonal di Labor (ILO) i Kongreso 
Ekonómiko i Sosial di Nashonnan Uni (ECOSOC). Mas 
aleu lo ta trata puntonan di agénda fiho manera entre otro 
adaptashon di relato anual i relato finansiero di AICESIS. 
Despues di e reunion di direktiva lo tin un tayer kaminda 
delegadonan di ‘SER-nan’ di rónt mundu lo interkambiá di 
idea ku otro riba temanan di aktualidat manera futuro di 
labor, digitalisashon i su impakto riba ekonomia i merkado 
laboral. 

Pa Konseho Sosial Ekononimo di Kórsou e puntonan ku nan 
lo diskuti na Afrika e dianan binidero ta di importansia ya 
ku durante di e tayer ‘best practices’ lo keda presentá ku tin 
relevansia pa konseho- i análisisnan ku SER ta saka. 


Rhuggenaath a hasi bishita kórtiku na Hulanda 


WILLEMSTAD - Durante su bishi- 
ta na Europa Promé Minister a bishitá 
Vise-presidente di ‘Raad van State’ na 
Den Haag, señor Piet Hein Donner. Un 
kombersashon konstruktivo kaminda 
e sirbidónan di estado por a interkam- 
bia idea riba diferente tópilco, entre otro 
Hospital Nobo i un eventual akademia 
di gobernashon pa tur ámtenar na e dife- 
rente islanan den ICaribe. 

Tambe a papia di maneho pa logra desa- 
royo duradero riba e islanan. Na Kas di 
Kórsou a lansa 

di un forma festivo e revista Curaçao, 
lcual tin lcomo meta pa laga mas persona 
i instansia sera konosi ku Kórsou i e posi- 
bilidatnan lcu ta eksisti riba nos isla. 

Corsou 


kolega 


Menky Rojer ta 
Calmes kende ta 



kuestioná 


ehersé komo polis 


WILLEMSTAD - E Parlamentario Menki Rojer a 
manda un kara pa Presidene di Parlamento kaminda e ta 
kuestioná seriamente komportasho di su kolega di partid 
PIN, Lennox Calmes. 

Ela tuma nota ku durante Gran Marcha di Karnaval 
2018, su lcolega Parlamentario señor Lennox Calmes ta- 
bata ehersiendo e trabou di polis, formando parti di e 
asina yamá Biketeam. 

Tambe ela tuma nota ku señor Calmes, tabata karga un 
arma. 

Te asina leu ku Rojer por a opservá, E ta asumi ku e arma 
alci ta e arma reglamentario lcu polisnan sa karga durante 
ehersisio di nan trabou. 

Mas aleu a yega na su konosementu tambe ku sr. Calmes 
(siendo Parlamentario) a partisipá aktivamente na un of 
mas okashon komo integrante di Arrestatieteam na re- 
dadanan. 

P’esei Menki Rojer tabatin algun pregunta pa presidente 
di parlamento. 

1. Señor Ministro ta na altura di e echo ku e kolega 
Parlamentario Lennox Calmes a fungi aktivamente komo 
polis durante Gran Marcha di Karnaval 2018? 

2. Señor Ministro por a informá Parlamento lcen of 
kua instansia a duna señor Calmes pérmit pa e por a 
partisipá lcomo integrante di e Biketeam durante Gran 
Marcha di Karnaval? 

3. Señor Ministro por a informá Parlamento, lcu si 
partisipashon di señor Calmes, komo polis aktivo nan 
Gran Marcha di Karnaval, siendo un Parlamentario full- 
time, ta kuadra ku leinan vigente ku ta preskribi fun- 
shonnan ku no ta den konkordansia lcu e funshon di un 
Parlamentario full-time? 


4. Señor Ministro ta na altura di e echo ku un polis 
riba non-aktief, no ta permiti pa karga, ni hasi uso di e 
arma reglamentario? 

5. Señor Ministro por a informá Parlamento lcu si se- 
ñor Calmes tabata den posishon di e arma reglamentario 
di polis durante Gran Marcha di Karnaval 2018? 

6. Señor Ministro por a informá Parlamento ku si se- 
ñor Calmes ta pérmiti lcarga i of poseé e arma reglamen- 
tario di polis siendo Parlamentario full-time? 

7. Señor Ministro por a informá Parlamento lcu si 
Mando Polisial of Ministerio Publiko ta dispuesto na 
entrega lceho lcontra, respektivamente persigui señor 
Calmes pa e echo ku e tabata karga un arma di kandela 
visiblemente durante Gran Marcha di Karnaval 2018 di 
un forma ilegal? 

8. Señor Ministro por a informá Parlamento ku si ta 
veridiko e echo ku señor Calmes a yega di partisipá na 
un of mas okashon (siendo Parlamentario) na redadanan 
ehersé pa e Arrestatieteam di polis 

9. Si pregunta numero 8 ta afirmativo, Señor Minis- 
tro por a informá Parlamento ken of kua instansia a duna 
sr. Calmes pérmit pa por a partisipá na e Arrestatieteam? 

10. Señor Ministro komo e titular enkargá ku e Sektor 
Polisial, ta dispuesto na sanshoná i tuma medidanan 
apropiá kontra tantu señor Calmes i tur esnan ku a per- 
mitié partisipá na aktonan en pugna na leinan vigente 
den kuadro di ehersementu di e trabou di un polis? 

11. Señor Ministro por informá Parlamento lcu si e 
trabounan ehersé pa señor Calmes durante Gran Marcha 
di Karnaval 2018 i tambe su supuesto partisipashon na 
redadanan, si esakinan a bai kontra pago of abase bolun- 
tario? 

Menki Rojer t asinta spera ku pasenshi riba pregunta dje 
minister kompetente. 

Corsou 


A tene kuenta ku Antonio Zimmerman pa poseshon di arma di kandela 


WILLEMSTAD - E suidadano Antonio Zimmerman di 
55 aña di edat a keda hañá ku arma di kandela. Den sala di 
korte ayera el a deldará ku ta arma di kandela ku e tin pa 
spanta kachó kuné ya ku e ta un kriadó di kabritu, anto e sa 
hañ’é ku kachó ku sa trata na mata su bestianan. 

Mientras ku e ta será den prizon, el a pérdé 5 kabritu di e 31 
en total ku e tabatin. E problema sinembargo a bira mas serio 
debi ku e arma di kandela tabata den outo i no na su kas. 
Mas aleu a bini padilanti tambe ku e arma di kandela ta den 
perfekto kondishon, anto ku e suidadano ald tin un karchi di 
kastigu bastante kargá. Asina ei wes a resumi e añanan 2005, 
2009, 2012, 2013 ku na Ulanda e akusado Antonio Zimmer- 
man a hañ’é den brasa di hustisia. Pa gran parti aki ta trata di 
ladronisia den pakus i tienda. 

Den e kaso resien ku tabata dia 7 di novémber 2017, e akusa- 
do tabata den outo ora ku polisnan a hañ’é ku e arma di 
kandela pa kua el a keda detené i enkarselá. Kontestando 


preguntanan di wes el a bisa ku e no ta uza droga mas i wes 
na su turno a rekonosé kambio di komportashon den e sen- 
tido positivo i ta spera ku e lo no lcai den ningun problema 
mas ku hustisia. 

Fiskal mr. R. Koert a pidi un kastigu di prizon di 18 luna 
di kua 6 luna kondishonal i konfiskashon di e arma di kan- 
dela ku un periodo di prueba di 3 aña. Abogado defensor 
di e akusado, mr. Engels, a splika ku ningun momento so e 
suidadano aki no tabatin ningun mal intenshon i ku ta pura- 
mente pa preveni problemanan ku su krio di kabritu, e taba- 
tin e arma di kandela. 

Wes mr. de Kort sinembargo a stipulá un kastigu un tiki mas 
abou di loke fiskal a pidi, esta 12 luna di prizon di kua 3 luna 
kondishonal i konfiskashon di e arma di kandela i e munis- 
hon korespondiente. Ta keda 2 siman pa disidi si ta apelá e 
sentensia. 


Stephan N. Lucas sentensiá pa 
sospecho di ta bende droga 


WILLEMSTAD - E suidadano yu di Kórsou Stephan 
Nathaniel Lucas di 30 aña di edat, pero nasé na Ulanda ayera 
a presentá den sala di korte pa responsabilisá pa e hecho ku 
tin vários akusashon kontra dje. 

Pa kuminsá Stephan Lucas ayera dilanti di wes a ekspresá 
su mal kontentu pa e forma kon polisnan a drenta su kas 
dia 8 di novémber 2017. E1 a eksigi pa mustr’é promé e 
dokumentu(nan) ku ta legitimá tal aktuashon den su kas. 

Segun Stephan Lucas polisnan a reakshoná furioso i mas bien 
a hal’é pone un banda, sin duna ningun kuenta i rason i sigui 
pasa bai paden. Den e kas di Stephan Lucas a haña kasi 2 
kilo di mariwana reparti den sierto porshonnan i plamá rónt 
den e kas, esta den frishidér, den kashi di paña, den e kashi 
di su dormitorio etcetera. 

E tabatin ademas un arma di kandela modelo Glock ku 30 
patronchi. Pa loke ta e droga un total di 1864 gram di mari- 
wana, mas 55 gram di kokaina polis a registrá. Brevemente a 
repasá e pasado di e akusado aki i e tin vários asuntu ku di un 


manera of otro el a hañ’é ku hustisia sea na aña 2007, 2009, 
2012 of 2013. 

Pero, e faktornan ku a lanta sospecho ku aki ta trata di negoshi 
di droga, ta e kantidat di droga konfislcá, anto e sumanan di 
plaka den tur sorto di valuta, esta tantu na dóler merikano 
komo na Euro i florin Antiano. 

A haña e siguiente sumanan di plaka den e kas, 485 florin, 4 
dóler merikano, 5683 florin, 390 euro, 126 dóler merikano, 
mas 195 florin. Pa kolmo no muchu leu for di kas di Stephan 
Lucas a gara dos persona ku droga, kendenan supuestamente 
a kaba di sali e kas di e akusado aki. 

Stephan Lucas ta bisa ku ta su plakanan di spar, pero fiskal 
mr. Koert a proponé pa konfiská e plakanan, bisando ku ta 
resultado di bendementu di droga i ademas e fiskal a proponé 
un kastigu di prizon di 36 luna di kua 12 luna kondishonal i 
destrukshon di e droga. 

Enfin Stephan Lucas ta konsiderá un firstoffender. Wes mr. 
de Kort a konden’é na 30 luna kastigu di prizon di kua 12 
luna kondishonal i un periodo di prueba di 3 aña. 

Maritza Becher de Windt a bira 
presidente di FKP ku 10+ punto 


Jcutefunl ^o*Ke/& @ne*K4tonq 


Cumana #44 


Tel: 586-4444 / 733-2906 


E: roya1funeralhome@hotmail.com / 593-0857 / 731-5847 


"Dios ta Amor... y Amor ta Dios, 
Maske mi no ta na e mundo aki, 
tur dia lo mi ta banda di boso Curason, 
mi por stens di loke señor ta hasi" 
-Salmo33 


Cu Inmenso Dolor na nos Curason NosTin e 
tristo deber di Anuncia Fayecimento di 



Sra. Viuda Thomasa 
Eckmeyer Luidens 

miho conoci como : Chita di Chemito. 


7-03-1930 - t03-03-2018 
Acto di entiero lo wordo anuncia despues. 


— 

* Cumana 76 

<& Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


Señor ta mi wardador, mi'n tin falta di nada, 
den cunucu di yerba berde E ta pone mi sosega. 

E ta hiba mi na awa trankil, pa mi bolbe haya forza. 
Salmo: 23.1 


Cu inmenso tristeza na nos curazon, 
pero conforme cu boluntad di Dios nos ta 
participa fayecimento di: 



Cerilia Boekhoudt 

*30-03-1936-+04-03-2018 


Acto di entiero lo wordo anuncia despues. 


i 


.. Aiifffirá 

Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


Ki alegria, ora nan a bisa mi: 

"Ban cas di Señor!" 

I awor, ata mi aki para na bo porta Señor. 
Salmo 122 


Cu inmenso tristesa den nos curason, 
nos ta participa fayecimento di: 



Greta Evelina Wernet-Tromp 

* 18-10-1938- + 26-2-2018 
Viuda di + Oscar Wernet 

Mayornan: t AmericoTromp y + Julianita Leon 

Rumannan: t Jose AmericoTromp 

t Lucia Jones-Tromp (Luchi) 

Wilfred Tromp (Freddy) 
AbelinoTromp 

Irma Abdoel-Khan-Tromp (Nanana) 

Sobrinonan y sobrinanan: 

Robert (Robbie) Jones (USA) 

Radighmyr, Rashid, Rahmyghael y Rhazira Khan 

Swanan y cuña: 

Rudy Wernet y famia na Hulanda 
Inca Wernet 

Andre (Deechi) Wernet y famia 

Prima stima manera mama: 

Justica Paublini 

Primonan: 

Edfried de Leon y famia 
EddyTrompy famia 

Iha: 

Sergio (Eddy) Tromp y famia 
Demasfamianan: 

Tromp, de Leon, Wernet, Jones, Khan, Bareño, Ras, 
Wyatt, Boyé,Toppenberg, Sophia, Werleman, 
Oduber, 

Ta invita pa acto di entiero y despedida cual lo 
tuma lugar na Aurora Funeral Home diamars, 6 
maart 2018, for di 2'or te cu 4'or di atardi. Despues 
lo sali pa Santana Catolico na Playa. 

Disculpa nos si den nos momento di tristeza nos 
por a lubida algun familiar of otro persona. 

Despues di entiero nos lo no por ricibi bishita di 
condolencia na cas. 



Mainta 


WILLEM STAD - Realmente ta di 
elogia e forma ku mr. Maritza Azri- 
ella Becher-de Windt a lceda postulá 
i nombrá komo presidente di Hun- 
ta di Komisario di SBTNO pasando 
‘screening’ di SBTNO ku 10+ riba su 
evaluashon. 

Esei ta splika tambe lcon e Buena Pro 
di Konsehero di Gobiernu mr. Donald 
de Palm a bai asina rapido pa reko- 
mendé komo presidente di Hunta di 
Komisario di Fundashon Kas Popular. 
E ta bira miembro-presidente dje hun- 
ta ku spesialidat di hurista i ya kaba 
a registr’é den registro di Kamara di 
Komersio. 

Tur loke Konsehero mr. de Palm taba- 
tin ku hasi ta kontrolá si e datonan ku 
minister Zita Leito a manda pe tabata 
lcorekto. 

Pa ela bira presidente di Hunta di 
Komisario e mester a demostrá di ta 
dominá e materia pa kual a nombr’é 
den e hunta i ku e tin eksperensia ge- 
rensial. 

Ela traha komo abogado na dos bufete 
lokal i e tin e bentaha adishonal ku e 
ta konosi komo produktor i presen- 
tadó di programa di televishon. 

Konsiderando su imahen i e fasilidat 
ku kual e ta krea struktura den e or- 
ganisashonnan ku e tabata ta mas ku 
opvio ku e por duna un kontribushon 
balioso komo presidente dje hunta. 

Di otro banda SBTNO no por a eval- 
uá su persona a base di statutonan dje 
fundashon pasobra nan ta opsoleto i 
no ta adaptá na e model moderno. 

Loke si tin ku sosodé ta pa direktiva 
di Fundashon Kas Popular adaptá 
statutonan mas pronto posibel pa nan 
lcumpli lcu regla di Bon Gobernashon. 

Detenshon di un 
dospechoso relashonó 
ku maltrato ku arma 



Mi no a muri 

Ta pesey mi no a bisa ayo 
Mi a djies habri mi halanan 
y bula bai keiro. Boso a keda atras 
No laga tristesa domina boso. 

Keda uni un cu otro pa mi alma 
Esey lota un alegria. 

Recorda mi cu hopi amor. 

Cu inmenso dolor na nos curason nos ta anuncia 
fayecimento inespera di nos yiu, tata y ruman : 



Edward Rafael Thiel 

Mihorconoci como"Ponsy" 

*20-11-1986 -124-02-2018 

Na nomber di su: 

Mama: Marisela Lugo Colina 

Tata: Edwin Thiel y MichelleThiel Roos 

Yiunan: JaydenVilla 

NathanielThiel 

Rumannan: EdmarThiel y Rubenita da Silva 

EdwardoThiel y Joseanna Maduro 

Primoruman: 

Marilain Yarzagaray y Ewald Koolman y yiunan 
Sobrina- y sobrinonan: Diyoura, Zhiqion, 

Daleyza, Edelmar, Edellaine, Edwald 
Mama di su yiunan: Luselie Villa, Shamiris Ascanio 
Ex suegra: Sharon Poeran 

Exsuegro: Vladimir Ascanio 

Welo (a)nan naVenezuela: Maria Lugo Colina"Chepa" 
tJulio Rafael Lugo 

Welo (a)nan na Aruba : tLibia Willems 

Victoriano Flanegin 
Padrino: Franklin Kock 

Madrina: Digna Flanegin 

Primo(a) stima: Joel Wever y famia, Sherrety, 

Sandy-anne, Maike 

Tanta y Omonan na Aruba y Venezuela: 

Celina Lugo Colina, Jesus Lugo Colina, 
tJulio Rafeal Lugo Colina y famia 
Julio Cesar Lugo Colina y famia 
Rosita Lugo Colina y famia 
Ciro Lugo Colina 
Marisol Lugo Colina y famia 
tMaribel Lugo Colina y famia 
Jose Gregorio Lugo Colina 
LinoThiel y famia 
SofiaThiel y famia 
RamiroThiel yfamia 
Aishel Thiel y famia 
CarloThiel y famia 
Nelson Flanegin y famia 
Marlon Flanegin y famia 
Pareha: Regina Espinosa 

Amigonan di cas: 

Ference, Ashwin, Rolando, Renald, Bryan, Jason 
Tanata y omo grandinan, prima y primonan, amiga y 
amigonan, bisiñanan y conocirnan, famianan na Venezuela y 
Hulanda, ex coleganan di trabou, team di 
voetball Atlantico 

Demas famianan:Thiel, Lugo, Colina, Flanegin, Willems, Villa, 
da Silva, Maduro, Yarzagaray, Ascanio, Croes, Poeran, Young, 
Kelly, Wever, Albert, Espinosa, Rosel, Kock, Koolman, Roos, 
Lopes, Ochoa, Vergel Amaya, Roga, Gomes, Lo-a-njoe, 
Henriquez, Dabian, werleman, Alders, Jacapucci, Wester, 
Hewitt, Peña, Julia, Jones, Mohamed, Carolina, Schwengle, 
Brown 

Ta invita pa acto di entiero cu lo tuma lugar na Aurora 
Funeral Home diaranson 7 di maart 2018 di 9'or pa 11 'or di 
mainta. Despues lo Sali pa Santana catolico na Sta Cruz. 
Oportunidad pa condolencia lo ta na Aurora Funeral Home 
diamars 6 di maart 2018 di 7'or pa 9'or di anochi. 

Nos ta pidi nos disculpa si den nos tristesa nos por a lubida 
algun persona of famia. 

Despues di entiero no ta ricibi bishita di condolencia na cas. 


DJABIÉRNÉ 2 mart 2018, alrededor di 22.11 or, Sentral di Polis a haña 
notifikashon di un kaso di bringamentu ku ta tumando lugá na Klein Sta. 
Martha. 

Na yegada di e patruya e agentenan a topa lcu un (1) hómber drumi lcantu 
di kaminda ku un kórtá na altura di su frenta. E hómber a splika polis ku e 
tabata tin un diskushon lcu un famia (femenino) di dje i esaki a lcórt’é ku un 
opheto skérpi. En konekshon ku e maltrato ariba mensioná polis a detené e 
dama R.M.M. nasé na Kórsou, 25 aña di edat lcomo sospechoso di maltrato 
ku arma. 

A presentá R.M. dilanti un Fislcal Ouksiliar lcu a ordená su enkarselashon 
pendiente mas investigashon. 



Cumana 76 
/ Oranjestad,Aruba 
Tel: 588-6699 
Fax: 588-6698 
Cel : 593-0857/560-1403 

Cumana 76 
Oranjestad,Aruba 
Tel: 588-6699 
Fax: 588-6698 
Cel : 593-0857/560-1403 


Laga tur loke ta spera mi ta bunita 
Laga tur locual cu mi encontra na caminda ta 
bunita 

Laga tur locual cu mi laga atras keda bunita y 
Laga esakinan termina den tur buniteza. 
Cado Wever. 

Conforme cu boluntad di Dios, nos ta anuncia 
fayecimento inesperadamente di: 



llario Krosendijk 

Mihorconoci como"Ali" 
*21 -10-1942 -102-03-2018 


Acto di entiero lo wordo anuncia despues 


Gradicimento 

Den nomber di Vicia Adelfina Daal-Dammers 
nos kier a agradeci 



Vicia Adelfina Daal-Dammers 

Dr. Cayama, dr. Fingal y dr. Waterloo pa e bon 
cuido cu ela risibi den tur e añanan. Danki na tur 
famia y amigo y amiganan di Aruba, Boneiro, 
Korsow, Merca y Hulanda cu a duna apoyo y cu a 
duna nos palabra di consuelo e dianan dificil aki. 
Chichi nos ta stimabo pa semper. 



"Señorta mi wardador, mi'n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa". 

Salmo: 23 

Cu inmenso tristesa den nos curason, 
nos ta participa fayecimento di: 



Federico Adelso Soto 

Mihor conoci como:"Decho" 

*17-03-1939 - 103-03-2018 



"Dios ta amor... y amor ta Dios, 
maske mi no ta na e mundo aki, 
tur dia lo mi ta bandadi boso Curazon, 
mi por steuns di loke Señor ta hasi" 

Conforme cu boluntad di Dios, 
nos ta anuncia fayecimento di: 



LeonardoTromp 

Mihor conoci como""Nadi" 
*18-01 -1940 -102-03-2018 


Acto di entiero lo wordo anuncia despues. 


Acto di entiero lo wordo anuncia despues 

Lus...Camera...Fiesta 


Oficina di Turismo honra cu bishita di Jeon 




cu sumo placer, staff y 
personal di Aruba Tourism 
Authority a ricibi bishita di 
e conocido Jeon. 

Durante su bishita el a wor- 
do yama un caluroso bon- 
bini door di CEO di Aruba 
Tourism Authority Ronella 
Tjin Asjoe-Croes hunto cu e 
team di A.T.A. 
Naturalmente e momento 
no por a pasa sin saca dife- 
rente potret na unda un y 
tur a disfruta di un momen- 
to unico cu nos artista inter- 
nacional di Aruba. 

Riba e potretnan por mira 
mas di e acontecimento na 
oficina di A.T.A. 

Lus...Camera...Fiesta 


Curafao Tourism Board (CTB) 
a organisa e prome edicion di 

'Curaçao Explosion in Aruba # 




RECIENTEMENTE un delegacion di Ofisina di Tur- 
ismo di Kórsou (CTB) y partners den e industria turis- 
tico, a bishita Aruba pa presenta nan evento y producto 
durante e ‘Curaçao Explosion in Aruba 2018’ (CEA). 
Durante CEA, e delegacion di Corsou a presenta tur loke 
e isla aki tin di ofrece durante aña 2018, pa loke ta trata 
entretenimento. 

E evento a conta cu primeramente un rueda di prensa, 
sigui pa un plaza di informacion cu a keda bon bishita. 
Minister di Desaroyo Economico di Corsou, dr. Steven 
Martina, a hasi apertura di e plaza di informacion. 

Diferente partner den sector di turismo a join CTB na 
CEA y a hasi uzo di e oportunidad pa presenta nan pak- 
ete- y prijsnan atractivo. 

E partners di Corsou tabata: Acoya Curacao Resort, Vil- 
las and Spa, Papagayo Curaçao, Hilton Curaçao, Sun- 
scape Curaçao Resort, Spa & Casino, Scuba Lodge 
Boutique Hotel & Ocean Suites, Pietermaai District Cu- 
raçao, Quints Travelers Inn, Renaissance Curaçao Resort 
& Casino, Fiesta Tours, y Curaçao Industrial and Inter- 
national Trade Development Company N.V (Curinde). 


Di Aruba a participa: Aruba Airlines, Maduro Travel, y 
Discovery Travel. 

Tambe a hasi uzo di e oportunidad pa duna informacion 
di e diferente evento y festivalnan musical cu lo bay tuma 
lugar e aña aki na Corsou, entre otro: Curaçao Interna- 
tional BlueSeas Festival, Curaçao Ponton Festival, Cu- 
raçao International Film Festival Rotterdam, Vierdaagse 
Curaçao, Curaçao Extreme Drag Fest, Velas Latinoaméri- 
ca Curaçao y Curaçao North Sea Jazz Festival. 

E banda ganador di Festival di Tumba di Corsou 2018, 
Buleria, a anima tur presente y trece un dushi ambiente 
durante CEA. 

Un plaza manera CEA ta ideal pa e consumidor haya 
tur informacion cu e mester pa por plania su biahe pa 
Corsou. 

Aruba semper a demostra di ta reacciona positivo pa cu 
nos eventonan na Corsou y p’esey mes e plaza aki a cay 
na agrado di e bishitantenan. 

CTB ta gradici tur e partnernan cu a participa na e Cu- 
raçao Explosion in Aruba 2018. 

CTB lo sigui cu su esfuersonan pa merkadea e isla di 
Corsou den e diferente mercado importante pa e isla. 

Sigui na pagina 37 > 

Lus...Camera...Fiesta 

_Internacional 

Golpi duro pa Gobierno nobo di Sint Maarten 



ELECCION apenas a pasa y Gobierno nobo no a ni 
forma ainda na Sint Maarten, cu e futuro coalicion cu lo 
bay goberna e isla autonomo, cu Hulanda a declara pa 
no ta apto pa ta autonomo, ta haya golpi cu Gobierno di 
Reino a rechasa nan presupuesto. 

Y sin presupuesto, un Gobierno no por goberna un pais. 
Pa colmo, ta un presupuesto cu a keda aproba pa e Parla- 
mento y Gobierno anterior, y cu e Minister di Finanzas 
saliente a pinta un cuadro totalmente robes di e pais. 

Hulanda ta manda bisa e Gobierno demisionario cu e 
concepto di e presupuesto di pais Sint Maarten no ta 
cumpli cu e exigencianan di un presupuesto manera ta 
stipula y p’esey nan no por haya un conseho positivo for 
di Colegio di Supervision Financiero. 


E presupuesto tin un buraco di 254.7 miyon florin, loke 
no ta permisibel bou di reglanan di Colegio di Supervi- 
sion financiero. 

Tocante esey, por bisa cu e buraco cu tin den finanza di 
SEHOS ta practicamente mes grandi, sin conta e buraco 
den presupuesto di Gobierno di Corsou cu hunto ta yega 
na mey biyon florin. 

Sinembargo, pa Corsou si e Colegio di Supervision Fi- 
nanciero no a emiti un opinion devastador manera cu 
nan a hasi cu Sint Maarten, cu pa colmo tin cu recupera 
pa 90% ainda di e golpi di orcan Irma. 

Ainda mester busca 67 miyon florin pa paga cierto gas- 
tonan cu a hasi caba pa cubri dañonan di orcan Irma. 

Internaclona l 

Mal tempo ta causa 
shete morto na Merca 




UN mal tempo basta fuerte cu ta sucudiendo e parti oost 
di Merca for di diabierna caba, a cobra bida di 7 persona 
dor di e caida di diferente mata pa motibo di e bientonan 
fuerte, segun a lceda informa pa medionan local. 

E mal tempo, cu a cuminsa diabierna y cu ainda ta azo- 
tando numeroso region di e pais, a afecta mas di un doz- 
ijn di estado, for di Maine te na North Carolina, y varios 
otro ciudad grandi manera Boston, New York, Philadel- 
phia of Washington. 

E biento, cu a yega na alcansa un forsa di 145 kilome- 
ter pa ora, a provoca e caida di numeroso matanan y di 
edificionan urbano na henter e parti alci di e pais, como 
tambe diferente interupcion di coriente cu a yega di laga 


den scuridad serca di dos miyon di persona. 

Den e ultimo oranan shete persona a perde nan bida den 
incidentenan relaciona cu matanan cu a cay pa e inclem- 
encia meteorologico, entre nan un mucha di 6 aña na 
Virginia y otro di 11 na New Yorlc, kendenan tabata den 
nan cas ora cu esakinan a wordo impacta pa e obehe- 
tonan, segun informacion suminista pa The New York 
Times y The Washington Post. 

Pa loke ta trata e adultonan, a fayece un homber di 72 
aña na Newport (Rhode Island) y un señora di 77 na 
Baltimore County (Maryland), ademas di tres homber 
na Virginia, Connecticut y Pensilvania cu tabata den nan 
auto ora cu e matanan a cay riba nan. 

